English Grammar Power: বাংলা ২য় পত্র একাদশ ও দ্বাদশ শ্রেণীর বাংলা\nদ্মা নদীর মাঝি\nপ্রিয় শিক্ষার্থীরা, তোমাদের জন্য আজ রয়েছে বাংলা ২য় পত্রের সহপাঠ থেকে একটি সৃজনশীল প্রশ্নোত্তর।\nমানিকগঞ্জের মধুপুর এলাকার অধিবাসী আমজাদ। এলাকার অধিকাংশ লোক মৃৎশিল্পের কাজ করে জীবিকা নির্বাহ করে। অভাব-অনটনের কারণে ছেলেমেয়েকে ভালোভাবে খেতে দিতে পারে না সে। ইচ্ছা থাকা সত্ত্বেও স্কুলে পাঠাতে পারে না। তবে আধুনিকতার প্রভাবে মৃৎশিল্পের কিছুটা পরিবর্তন হওয়ায় আমজাদের পরিবারেও পরিবর্তন এসেছে। আজ তারা দুবেলা-দুমুঠো খেতে পায়। একটু স্বস্তির নিঃশ্বাস ফেলে।\nক. ‘মিছা কথা কইলাম নাকিরে কুবের?’—এ উক্তিটি কার?\nখ. ‘ঈশ্বর থাকেন ঐ গ্রামে, ভদ্র পল্লীতে— এখানে তাহাকে খুঁজিয়া পাওয়া যাইবে না।’ উক্তিটির ব্যাখ্যা করো।\nগ. আমজাদের পরিবারের স্বস্তির নিঃশ্বাসের কারণে ‘পদ্মা নদীর মাঝি’ উপন্যাসের জেলেদের জীবনে কতটুকু প্রতিফলিত হয়েছে, ব্যাখ্যা করো।\nঘ. ‘সময়ের পটভূমিতে মৃৎশিল্পীদের পরিবর্তন আসলেও “পদ্মা নদীর মাঝি” উপন্যাসে জেলেজীবনে পরিবর্তন দেখা যায় না।’ উক্তিটির তাৎপর্য বিচার করো।\nউত্তর: ক. ‘মিছা কইলাম নাকিরে, কুবের?’—উক্তিটি ‘পদ্মা নদীর মাঝি’ উপন্যাসের জেলে ধনঞ্জয়ের।\nউত্তর: খ. ঔপন্যাসিক ধনী-দরিদ্রের ব্যবধান, সামাজিক অন্যায়-অবিচার ও অসংগতির প্রতি ইঙ্গিত করে আলোচ্য এ উক্তিটি করেছেন।\nপদ্মা নদীর তীরবর্তী কেতুপুর গ্রামের জেলেপাড়ায় বসবাসকারী জেলেরা খুবই অসহায় ও হতদরিদ্র। পাড়ার সবাই জেলে হলেও তাদের অধিকাংশই মাছ শিকারের জন্য জাল কিংবা নৌকা, কোনোটাই নেই। যে কারণে তারা প্রভাবশালী মহলের শোষণের শিকার। শীতল বাবুর মতো প্রতারকের ছলচাতুরীর মাধ্যমে বিনা পয়সায় তাদের মাছ হাতিয়ে নেয়। সময়-সুযোগমতো চালান বাবুরাও তাদের ঠকায়।\nনৌকা ও জালের মালিকেরাও তাদের নানা কৌশলে ঠকায়, শোষণ আর বঞ্চনাই যেন তাদের নিয়তি। অপর দিকে, প্রকৃতিও তাদের অনুকূলে নয়। বর্ষার জল ভাসিয়ে নেয় তাদের মাথা গোঁজার ঠাঁই। নড়বড়ে ঘরগুলো সামান্য ঝড়েই বিধ্বস্ত হয়। রোগ-শোক, জ্বরা-মৃত্যু এখানকার জেলেদের নিত্যসঙ্গী। তাদের এ করুণ অবস্থা দেখে মনে হয়, তাদের প্রতি ঈশ্বরও যেন মুখ তুলে তাকান না। শুধু ধনীদের দিকেই তার নজর। জেলেদের এতটাই মানবেতর জীবনযাপনে ঔপন্যাসিকের মনে গভীর দাগ কেটেছে। তাই ব্যথিত চিত্তে তিনি তাৎপর্যপূর্ণ এ উক্তিটি করেছেন।\nউত্তর: গ. আমজাদের পরিবারের স্বস্তির নিঃশ্বাসের কারণ ‘পদ্মা নদীর মাঝি’ উপন্যাসের জেলেদের জীবনে বিন্দুমাত্রও প্রতিফলিত হয়নি।\nউদ্দীপকের আমজাদের পরিবার একটু স্বস্তির নিঃশ্বাস ফেলার সুযোগ পায় আধুনিক মৃৎশিল্প কিছুটা পরিবর্তন আসায়। এ কারণে তাদের অর্থনৈতিক ক্ষেত্রে কিছুটা হলেও পরিবর্তন এসেছে। কিন্তু আলোচ্য উপন্যাসে জেলেদের জীবনে তেমন কোনো পরিবর্তন দেখা যায় না। এখানে অবাধে চলতে থাকে গুটিকয়েক প্রভাবশালী শোষকের শোষণ। তাদের প্রতি যেন ঈশ্বরের কোনো দৃষ্টি নেই।\nপদ্মা নদীর মাঝি উপন্যাসে বর্ণিত জেলেপাড়ায় সমতল ভূমিজুড়ে সামন্ত প্রভুর অধিকার বিস্তৃত। ভূমি ভোগের ক্ষেত্রে জেলেদের নেই কোনো ব্যক্তিস্বাধীনতা। যে কারণে একটি কুঁড়ের আনাচকানাচে ভূস্বামী কর্তৃক নির্ধারিত স্বল্প খাজনার জমিটুকুতে অন্য একটি কুঁড়েঘর উঠতে থেকে। এ যেন তাদের অনাবশ্যক সংকীর্ণ, উন্মুক্ত উদার বিশ্বে এ ছোট জাতের লোকগুলোতে শিশুর কান্না কোনো দিন বন্ধ হয় না। ক্ষুধা তৃষ্ণার দেবতা, হাসি-কান্নার দেবতা, অন্ধকার আত্মার দেবতা, তাদের পূজা কোনো দিন শেষ হয় না। জন্মের অভ্যর্থনা এখানে গম্ভীর নিরুৎসব, বিষণ্ন। জীবনের স্বাদ এখানে শুধু ক্ষুধা ও পিপাসায়, কাম ও মমতায় স্বার্থ ও সংকীর্ণতায়। গ্রামের ব্রাহ্মণ ও প্রভাবশালী ব্যক্তিরা কখনো এসব হতদরিদ্রের উন্নতি লাভ বা স্বস্তির নিঃশ্বাস ফেলার সুযোগ দেয় না। অপর দিকে উদ্দীপকের আমজাদের পরিবার পেশাগত সাফল্যে কিছুটা হলেও অর্থনৈতিকভাবে স্বাবলম্বী হতে পেরেছিল এবং স্বস্তির নিঃশ্বাস ফেলার সুযোগ জেলেপাড়ার হতদরিদ্র জেলেদের নেই।\nউত্তর: ঘ. ‘পদ্মা নদীর মাঝি’ উপন্যাসে জেলেদের জীবনে সমাজ বাস্তবতার কারণেই কোনো পরিবর্তন দেখা যায় না।\nউদ্দীপকের আমজাদ একজন মৃৎশিল্পী। আধুনিকতার প্রভাবে এ শিল্পে আজ উন্নয়নের ছোঁয়া লেগেছে। যে কারণে আমজাদের পরিবারের কিছুটা হলেও পরিবর্তন এসেছে। এ পরিবর্তনের নিয়ামক শক্তি হলো আয়-উপার্জন বৃদ্ধি। কিন্তু আলোচ্য উপন্যাসের জেলেদের আয়-উপার্জন বৃদ্ধির কোনো উপায় না থাকার কারণেই তাদের জীবনে পরিবর্তনের কোনো ছোঁয়া লাগেনি।\nআমাদের গ্রাম বাংলায় জেলে ও মৃৎশিল্পীদের অবস্থান প্রাচীনকাল থেকেই। তাদের পেশায় অর্থনৈতিকভাবে ব্যাপক উন্নতির সম্ভাবনা কখনোই কেউ ভাবেনি। তবে সাম্প্রতিককালে মৃৎশিল্পে আধুনিকতার প্রভাব বলতে বিপণন অলংকরণকেই বোঝানো হয়। প্রযুক্তিগত উৎকর্ষতায় এ যুগে মৃৎশিল্পীরা তাদের উৎপাদিত পণ্য নানা রকমের কারুকাজ ও অলংকরণ করার কারণে এসবের চাহিদা সমাজের বিভিন্ন স্তরে বৃদ্ধি পেয়েছে। আর চাহিদা বৃদ্ধি মানেই বিক্রির পরিমাণ বৃদ্ধি এবং বিক্রির পরিমাণ বৃদ্ধি হলে লভ্যাংশও বৃদ্ধি পায়। লভ্যাংশ বৃদ্ধির ফলে সংশ্লিষ্ট শিল্পীরা জীবনযাত্রার মানেও পরিবর্তনের ছোঁয়া লাগে। কিন্তু ‘পদ্মা নদীর মাঝি’ উপন্যাসের জেলেদের এ ধরনের পরিবর্তনের কোনোই সুযোগ ছিল না। এসব জেলের অধিকাংশই ছিল সহায়-সম্বলহীন হতদরিদ্র। ইলিশ মাছ শিকারের জন্য প্রয়োজনীয় জাল, নৌকা বলতে কিছু ছিল না। পাড়ার হাতেগোনা কয়েকজনের জাল ও নৌকা থাকার সুবাদে তারা নিরীহদের শোষণ করত। পরের অধীনে দিনমজুর হিসেবে কাজ করে কিংবা মাঝিগিরি করে কারও পক্ষেই জীবনে পরিবর্তন আনা সম্ভব হয় না।\n‘পদ্মা নদীর মাঝি’ উপন্যাসে প্রকৃতির প্রতিকূলতা এবং দরিদ্রতার নির্মম কশাঘাতে জেলেপাড়ার জেলেরা জর্জরিত থাকার কারণেই তাদের জীবনে কোনো পরিবর্তন দেখা যায় না। মৃৎশিল্পীরা নিজেদের স্বাধীন পেশায় ইচ্ছানুযায়ী মেধা ও প্রযুক্তির সমন্বয়ে আধুনিক কিছু করার সুযোগ পায়। যে কারণে কিছুটা হলেও আধুনিকতার প্রভাবে নিজেদের জীবনে পরিবর্তনের ছোঁয়া লাগাতে পারে। কিন্তু মাছ ধরা কিংবা মাঝিগিরিতে এমন কোনো সুযোগ-সম্ভাবনা নেই। তবে প্রযুক্তিগত সুবিধার মাধ্যমে জাল ও নৌকার মালিকেরা কিছু উপকৃত হতে পারে। যে কারণে সমষ্টিগতভাবে জেলেদের জীবনে পরিবর্তন দেখা যায় না।\nPosted by S.M. Ahsan Habib at 4:46 PM


এখন থেকে কথা বলুন কোন হেডফোন , ওয়েব ক্যাম ছাড়া ............।\nBy অমৃত দাশ বিজয় On ডিসে. ১৭, ২০১৪\nশিরোনাম দেখে নিশ্চয় বুঝে গেছেন আমি কি নিয়ে লিখতে বসছি। আমাদের অনেকের হেডফোন, ওয়েবক্যাম ইত্যাদি নেই। কিন্তু এখন মোটামুটি সবার কাছে একটা এন্ড্রয়েড সেট আছে এবং সবাই মোটামুটি পিসি থেকে নেট ইউস করে থাকি বা কথা বলে থাকি ইন্টারনেট থেকে।\nকিন্তু হেডফোন না থাকলে ডেস্কটপে থেকে আমরা কথা বলতে পারি না! আর পারলে আপনি অপর প্রান্তের কথা আপনি শুনতে পারবেন কিন্তু আপনার কথা কোন ভাবেই শুনতে পারবেনা! কারন আপনার হেডফোন/মাইক্রোফোন নেই! আবার আমরা সবাই এখন ডিজিটাল যুগে বসবাস করছি তাই এখন আর আগের মত কেউ চেহারা না দেখে কথা বলতে চাই না! আর এই চেহারা দেখতে হলে আপনার একটা ওয়েব ক্যাম কিন্তু অবশ্যই লাগবে, না হলে কিন্তু আপনারে দেখতেই পাবেনা! আর আপনার গার্ল ফ্রেন্ড যদি হয় ডিজিটাল তাহলে তো আর কথাই নেই!! আপনারে না দেখলে তারপর দিন আপনারে রেখে আরেক জনের সাথে ডেটিং করবে!! 😛\nযাই হোক মজা করলাম, কেউ আবার মাইন্ড কইরেনা! মানে আমি এখন আপনাদের দেখাব যে কিভাবে আপনার প্রিয় এন্ড্রয়েড ফোনটাকে আপনি এই কাজে লাগাতে পারেন! মানে আপনি ৬০০+টাকা, ১২০০+টাকা দিয়ে হেডফোন / ওয়েবক্যাম না কিনে কিভাবে আপনি আপনার ফোন দিয়ে এসব কাজ খুব জামেলা ছাড়া সারিয়ে নিবেন। তবে একটা কথা বলতে হয়, আসলে প্রয়োজনে অনেক কিছুই শিখা যায়! প্রয়োজন ছাড়া কেউ কোন কিছু শিখতে পারে না (আমার মনে হয়!)।\nআজ এই সিস্টেম টা ও আমার প্রয়োজনে শেখা হয়েছে! আচ্ছা যাই হোক এত কাহিনি বলে লাভ নাই। কাজ শুরু করা যাক!\nপ্রথমে বলে নেই আমি যে সফটওয়ার সম্পর্কে আলোচনা করব , তা হল ড্রায়োড ক্যাম (DROID CAM):\nআপনার ওয়েবক্যাম কিনতে হবে না! স্কাইপে , হ্যাংআউট, গুগল টক , ইত্যাদিতে কথা বলার সময় নিজের চেহারা দেখানোর জন্য!\nআপনার হেডফোন কিনতে হবে না। স্কাইপে , হ্যাংআউট, গুগল টক , ইত্যাদিতে কথা বলার সাউন্ড প্রেরণ করার জন্য!\nএকটি এন্ড্রয়েড হ্যান্ডসেট । অবশ্যই ক্যামেরা থাকতে হবে। ক্যামেরা ভাল হতে হবে ! (যদি আপনি ভাল মানের ছবি চান)\nএকটি ডেস্কটপ পিসি যেটাতে হেডফোন , ওয়েব ক্যাম নেই! ল্যাপটপ নিতে পারেন কোন সমস্যা নেই! যদি না মাইক্রোফোন ও ওয়েব ক্যাম কাজ না করে!\nএকটি ডাটা ক্যাবল, ভাল থাকতে হবে না হলে কাজ করবে না!\nএকটি ওয়াইফাই রাউটার ! যাদের নেই তাদের টেনশন করার কিছুই নেই! তারা ডাটা ক্যাবল , ব্লুটুথ এডাপ্টার দিয়ে কাজ সারতে পারবেন!\nপিসি এর জন্য এখান থেকে\nএন্ড্রয়েডের জন্য এখান থেকে\nতো প্রথমে উপরের লিংক গুলো থেকে আপনার প্রয়োজনীয় সফটওয়ার গুলো ডাউনলোড করে নিন। স্বাভাবিক সফটওয়ার গুলোর মত ইন্সটল করে নিন! মনে করি , আপনি সব কিছু ঠিকঠাক মত ইনস্টল করে নিয়েছেন আপনার পিসি ও মোবাইলে!\nতো চলুন শুরু করা যাকঃ (Via WIFI)\nপ্রথমে আপনার এন্ড্রয়েড থেকে এর ড্রায়োডক্যাম ওপেন করুন । নিচের ছবির মত দেখতে পাবেন! যদি ওয়াইফাই রাউটার থাকে! তাহলে আপনার রাউটার এর ইউসার নেম দেখতে পাবেন। যেমন, আমার টাতে\nWIFI IP: 192.168.0.101 এবং\nDriodCam Port: 4747\nএই আইপি এবং এবং ফোর্ট টাই হল মেইন! আইপি ক্যামেরা ও মেবি এইভাবে কানেক্ট করতে হয়! যাই হোক ঐ সম্পর্কে আমার তেমন জ্ঞান নেই!\nএইবার আপনার পিসি এর সফটওয়ার টি ওপেন করুন মানে যেটা কিছুক্ষন আগে ইনস্টক করছিলেন (DriodCam Client!)\nনিচের ছবির মত দেখতে পাবেনঃ\nউপরের ছবিতে লক্ষ করুন আমি কি করেছি! আমি আমার ফোনে যেই আইপি ও ফোর্ট দেখাইছিল ঐটা এখানে লিখেছি! মানে আমি যেগুলো দাগ দিয়ে দিয়েছি ঐ গুলো মার্ক করুন!\nতো এইবার কাজ প্রায় শেষ মানে WIFI দিয়ে কানেক্ট করার জন্য এইবার আপনার পিসি থেকে অর্থাৎ ড্রায়োডক্যাম ক্লায়েন্ট থেকে স্ট্রাট দিন! নিচের মত দেখতে পাবেন হুবুহু দেখবেন না! মানে আপনার মোবাইলের ক্যামেরার সামনে যা থাকে আর কি! 😛\nএইবার আপনার যদি স্কাইপি , গুগল টক আগে থেকে ওপেন থাকে তাহলে একটু কষ্ট করে ক্লোজ করে ওপেন করুন ! না হলে হয়ত ডিডেক্ট নাও করতে পারে ড্রায়োডক্যাম!\nএইবার স্কাইপ থেকে আপনি নিচের চিত্র অনুসারে কাজ করুনঃ\nযদি উপরের মত সব কিছু আসে তাহলে মনে করবেন আপনি সাকসেসফুল হয়ে গেছেন! মানে এখন আপনার আর হেডফোন অথবা ওয়েব ক্যাম কিছুই লাগবে না! নিশ্চিন্তে কথা বলুন আপনার আত্নীয় স্বজন, বন্ধু-বান্ধব, গার্লফ্রেন্ড , বয়ফ্রেন্ড সবার সাথে মন খুলে! 😛\nএইবার আসি ইউএসবি ক্যাবল দিয়ে কিভাবে কানেক্ট করবেনঃ\nআগের মতই সব কিছু । তবে সবার আগে আপনাকে ইউএসবি Debugging চালু করে নিতে হবে সেটা নিশ্চয় সবাই জানেন কিভাবে করতে হয়! না জানলে ও সমস্যা নেই আমি একটু করে বলে দিচ্ছি আপনার মোবাইলের Developer Option খুজে নিন ! তারপর ঐখানে পাবেন এই অপশন্টা USB Debugging!\nমোবাইল পিসিতে পূর্বে ইনস্টককৃত সফটওয়ার দুটি ওপেন করুন এবং স্টার্ট বাটনে ক্লিক করুন। এইভাবে আপনি আপনার সকল কাছের দুরের মানুষের সাথে প্রাণ খুলে কথা বলতে পাড়বেন!\nআরো দুটি আলাদা নিয়মে কানেক্ট করতে পারবেন এই ড্রায়োডক্যাম এপটি! তাহল ব্লুটুথ, Wifi Server! আমি এই দুইটা পদ্ধতি নিজে ট্রাই করি নাই! কারন আমার ব্লুটুত এডাফটার হারায় গেছে! আপনারা ট্রাই করতে পারেন। সাক্সেস হলে কমেন্ট করবেন!\nতো সবাই ভাল থাকবেন, কাছের মানুষকে ভাল রাখবেন! আজ এই পর্যন্ত! কোন সমস্যা হলে কানেক্ট করতে আপনি আমাকে নক করতে পারেন ফেইসবুকে\nআসুন ডিজিটাল ক্যামেরার দর-দাম জেনে নেওয়া যাক….\nRayhan kobir বলেছেন ৫ বছর পূর্বে\nআমার ফেজবুক অ্যাকাউন্ট,,,, চাইলে add. করতে পারেন,,,,\nDifferent post !


শহরে আপনি আর একা নন, রাতবিরেতে সাহায্য নিয়ে হাজির ওরা, জেনে নিন তথ‍্য‍সলুক | coronavirus-latest-news - News18 Bangla, Today's Latest Bengali News\nশহরে আপনি আর একা নন, রাতবিরেতে সাহায্য নিয়ে হাজির ওরা, জেনে নিন তথ‍্য‍সলুক\nমুম্বই, দিল্লি, বেঙ্গালুরুর মত করেই কলকাতাতেও রবিনহুড আর্মি গড়ে ওঠে বছর ছয়েক আগে।\nLast Updated: April 20, 2020, 3:05 PM IST\n#কলকাতা: মৌমিতা দেব, পেশায় তথ্যপ্রযুক্তি কর্মী। সোনম সেনগুপ্ত, পেশায় শিক্ষিকা।সিল্কি রাস্তোগি পেশায় শিক্ষিকা।মহম্মদ ইমরান, পেশায় ইন্টেরিয়র ডিজাইনার। আইভি ভট্টাচার্য্য, কলেজ পড়ুয়া।\nএই শহরের বিভিন্ন কোণায় ছড়িয়ে ছিটিয়ে থাকেন ওরা। পেশা ভিন্ন। ঠিকানা স্বতন্ত্র। তবু ওদের মিলটা কোথায় জানেন? ওরা সবাই ‘রবিনহুড’। বুঝলেন না তো? ছোটবেলায় আমরা সবাই কম-বেশি রবিনহুড পড়েছি।\nরবিনহুড। নামটা মাথায় এলেই চোখে ভাসে হিরোইক একটা ইমেজ। দুষ্টের দমন, শিষ্টের পালন, অসহায়ের অবলম্বন। মৌমিতা, সোনম, শিখা, প্রিয়াঙ্কা, আইভি, ইমরানরাও একেকজন রবিন। কলকাতার বুকে ছড়িয়ে থাকা অসহায়, অবলম্বনহীনদের ভরসা, মাসিহা। এই শহরের রবিনহুড আর্মির মুখ ওরা।\nমুম্বই, দিল্লি, বেঙ্গালুরুর মত করেই কলকাতাতেও রবিনহুড আর্মি গড়ে ওঠে বছর ছয়েক আগে। অসহায়, নিরন্নদের মুখে অন্ন তুলে দেওয়াটাই ছিল মূল ভাবনা। ব্যাঙ্কক থেকে বেলজিয়াম। লাহোর থেকে লখনউ। বিশ্বের ১৭৮ টা শহরে ছড়িয়ে রয়েছে রবিনহুড আর্মি।\nমারণ ভাইরাসের তাণ্ডবে কাঁপতে থাকা দুনিয়াতেও দিনরাত অহরহ ছুটে বেড়াচ্ছেন রবিনরা। পাশে দাঁড়াচ্ছেন। নির্ভরতা দিচ্ছেন সমাজকে। বিশ্বব্যাপী করোনা বিপর্যয়ের মুখে রবিনহুড আর্মি তুলে এনেছে তাদের নতুন মিশন। 'মিশন সিনিয়র পেট্রোল'।\nএই শহরের আনাচে কানাচে ছড়িয়ে ছিটিয়ে এমন অনেকে থাকেন যাদের কাছের মানুষ বলতে এই রবিনরা। সন্তান বাইরে আছেন কিংবা বিদেশে। বৃদ্ধ, অথর্ব বাবা-মা রয়েছেন শহরে। রাত-বিরেতে ওষুধ দরকার। দরকার চিকিৎসা কিংবা প্রয়োজনীয় সেবা। রবিনহুড আর্মির ওয়েবসাইট বা ফোন নাম্বারে যোগাযোগ করলেই দরজায় হাজির মৌমিতা, সোনম, ইমরানরা। সঙ্গে আশু সমাধান। www.robinhoodarmy.com -এ ক্লিক করলেই সাহায‍্যের হাত বাড়িয়ে দেবে রবিনহুড আর্মি কলকাতা।\nজিরো ফান্ড অর্গানাইজেশন। অর্থের লেনদেন এখানে নিষিদ্ধ। তবে বাড়ির উদ্বৃত্ত খাবার, বাড়তি জামাকাপড়, পথ্য দিয়ে রবিনহুড আর্মির লড়াইতে সামিল হতে পারেন যে কেউ। লকডাউনে থমকে যাওয়া শহরের জীবনে নিজের গতিতেই পথ চলছে রবিনহুড আর্মি। নিজেদের ব্যস্ততা সরিয়ে অবলম্বন হয়ে উঠছে অসহায় মুখগুলোর। নিজেদের জীবনের স্বাচ্ছন্দ দূরে রেখে অন্যের জীবনে নির্ভরতা এনে দেওয়ার নামই তো রবিনহুড। বছরের পর বছর সেই কাজটাই করে যাচ্ছেন মৌমিতা, ইমরানরা। করোনা যুদ্ধে ডাক্তার, পুলিশ, স্বাস্থ্যকর্মী, সাফাইকর্মীদের পাশে রিয়েল হিরো ওরাও। এই শহরের রবিনহুড আর্মি।\nFirst published: April 20, 2020, 3:05 PM IST\n#coronavirus#Coronavirus in India#Robinhood Army


August 18, 2013 mamoon\nতা হলো, কিয়ামত দিবস, যে দিন আল্লাহ তা‘আলা সমস্ত সৃষ্টিজীবকে সমবেত করবেন হিসাব নিকাশ ও প্রতিদান প্রদানের জন্য। আখেরাত বা পরকালের নাম করণের কারণ হলো; যে এই দিনের পর আর কোন কাল নেই। সে দিন থেকে জান্নাতিরা জান্নাতে এবং জাহান্নামীরা জাহান্নামে চিরকাল থাকবে।\n পরকালের প্রসিদ্ধ কিছু নাম:\nপুনরুত্থান, চূড়ান্ত ফয়াসালার দিন, বেরুবার দিন, প্রতিদান দিবসের দিন, চিরস্থায়ী বা অনন্তজীবনের দিন, বিচার দিবসের দিন, ভয় দেখানোর দিন, একত্রিত হওয়ার দিন, পরস্পর হার-জিতের দিন, সাক্ষাতের দিন, অনুশোচনা করার দিন, পরিতাপ করার দিন, কান ফাটানো আওয়াজ, মহাবিপর্যয়, আচ্ছন্নকারী বিপদ, মহা ঘটনা, অবশ্যম্ভাবী ঘটনা, মহাদুর্ঘটনা। পরকালের এই নামগুলো পবিত্র কুরআনের বিভিন্ন স্থানে আলোচিত হয়েছে।\n পরকালের প্রতি ঈমান:\nদৃঢ় বিশ্বাস করা সেসব বিষয়ে আল্লাহ ও তাঁর রাসূল সেই দিনে সংগঠিত হবে সংবাদ প্রদান করেছেন। যেমন, পূনরুত্থান, একত্রিত হওয়া, হিসাব প্রদান করা, পুলসিরাত, দাঁড়িপাল্লা, জান্নাত, জাহান্নাম, কিয়ামত সংক্রান্ত আরো অন্যান্য বিষয়।\nপরকালের আলোচনায় মৃত্যুর পূর্বের অবস্থা অর্থাৎ কিয়ামতের নিদর্শন, এবং মৃত্যুর পরের অবস্থা, কবরের যন্ত্রণা, কবরের সুখ, শান্তি।\n পরকালের গুরুত্ব:\nআল্লাহর প্রতি বিশ্বাস ও পরকালের প্রতি বিশ্বাস ঈমানের গুরুত্বপূর্ণ রোকন। দুনিয়া ও পরকালের যতবীয় সফলাতা এই উল্লেখিত দুটি বিশ্বাসের প্রতি নির্ভরশীল। এই পরকালের বিষয়টি এতই গুরুত্বপূর্ণ যে, মহান আল্লাহ তাঁর প্রতি বিশ্বাসের সঙ্গে বহু স্থানে পবিত্র কুরআনের উল্লেখ করেছেন।\n১- আল্লাহ তা‘আলা বলেন: তোমাদের মধ্যে যে আল্লাহ ও আখিরাত দিবসের প্রতি ঈমান আনে এটি দ্বারা তাকে উপদেশ দেয়া হচ্ছে। (সূরা তালাক: ২)\n২- অনত্র আল্লাহ তা‘আলা আরো বলেন: আল্লাহ, তিনি ছাড়া কোন (সত্য) ইলাহ নেই। অবশ্যই তিনি তোমাদেরকে একত্র করবেন কিয়ামতের দিনে। এতে কোন সন্দেহ নেই। (সূরা নিসা: ৮৭)\n৩- মহান আল্লাহ আরো বলেন: অতঃপর কোন বিষয়ে যদি তোমরা মতবিরোধ কর তাহলে তা আল্লাহ ও রাসূলের দিকে প্রত্যার্পণ করাওÑ যদি তোমরা আল্লাহ ও শেষ দিনের প্রতি ঈমান রাখ। (সূরা নিসা: ৫৯)\n কবরের যন্ত্রণা:\n১- হযরত বারা ইবনে আযেব সূত্রে বর্ণিত, তিনি বলেন, আমরা একদা রাসূল (সা.)-এর সাথে জানাযা নামায পড়ার জন্য বের হলাম। এ সময় রাসূল (সা.) বললেন; মৃত বক্তিকে কবরস্থ করার পর, তার কাছে দু‘জন ফেরেশতা আসেন, তারা তাকে প্রশ্ন করেন, তোমরা রব কে? তখন তিনি বলেন, আল্লাহ আমার রব, অতঃপর তারা প্রশ্ন করেন, তোমার দ্বীন কি ছিল? তখন তিনি বলেন, ইসলাম আমার দ্বীন, আরো প্রশ্ন করা হয়, এই ব্যক্তি সম্পর্কে তোমার কি ধারণা যাকে তোমার নিকট পাঠানো হয়েছিল? তখন তিনি জবাব দেন, তিনি হলেন, মুহাম্মাদুর রাসূলুল্লাহ। (আহমদ: ১৮৭৩৩ ও আবু দাউদ)\n২- হযরত আনাস (রা.) সূত্রে বর্ণিত: তিনি রাসূল (সা.) হতে বর্ণনা করেন; তিনি বলেন: যখন মৃতকে কবরে রাখা হয়, এবং লোকজন দাফন কাজ সম্পাদন করে চলে আসে, তখন মৃত ব্যক্তি কবর হতে স্বজনদের ফিরে আসার পায়ের শব্দ পর্যন্ত শুনতে পান। তখন দু‘জন ফেরেশতা তার নিকট আসেন, এবং তাকে বসান, তার উভয়ে তাকে জিজ্ঞেস করেন, তুমি এই মুহাম্মাদ (সা.) সম্পর্কে কী ধারণা পোষণ করো? তখন সে বলে: আমি সাক্ষ্য দিচ্ছি যে, তিনি আল্লাহর বান্দা ও তাঁর রাসূল। তখন তাকে বলা হবে, তুমি তোমার জাহান্নামের আসনের দিকে দৃষ্টি দাও, আল্লাহ রাব্বুল আলামীন সেটা জান্নাতী আসন দ্বারা পরিবর্তন করে দিয়েছেন। সেটি তারা সকলে দেখতে পান।\nআর মৃত ব্যক্তি যদি কাফের বা মুনাফিক হয়, তাকে উল্লেখিত প্রশ্নগুলো করা হলে সে বলে, আমি জানিনা, তবে অন্যান্য মানুষ যা বলে আমিও তাই বলি, তখন তাকে বলা হবে, তুমি কিছুই জাননা, তুমি কিছুই বুঝনা, তখন তার দুই কানের মধ্যখানে লোহার হাতুরি দিয়ে আঘাত করা হয়, আঘাতের তীব্রতায় সে চিৎকার করে, সে চিৎকার মানব ও দানব ছাড়া পৃথিবীর সকলেই শুনতে পায়। (বুখারী: ১৩৩৮, মুসলিম: ২৮৭০)\n কবরের শাস্তি দুই প্রকার:\n১- কিয়ামত পর্যন্ত দীর্ঘায়ু হবে: এটি কাফের মুনাফিকদের জন্য নির্ধারিত। যেমন আল্লাহ তা‘আল ফেরাউন সম্প্রদায় সম্পর্কে বলেন: আগুন, তাদেরকে সকাল-সন্ধ্যায় তার সামনে উপস্থিত করা হয়, আর যেদিন কিয়ামত সংঘটিত হবে (সেদিন ঘোষণা করা হবে), ‘ফির‘আউনের অনুসারীদেরকে কঠোরতম আযাবে প্রবেশ করাও।’ (সূরা গাফের: ৪৬)\n২- স্থায়ী শাস্তি কিন্তু বিরতির সাথে: আর এটি নির্ধারিত করা হয়েছে, মুমিন গুনাহগারদের জন্য। তাকে তার অপরাধ অনুযায়ী শাস্তি ভোগ করতে হবে। অতঃপর শাস্তি কমিয়ে দেওয়া হয়। অথবা আল্লাহর রহমতে তাকে ক্ষমা করে দেওয়া হয়। অথবা সে সাদকায়ে জারিয়ার মাধ্যমে কিংবা উপকারী ইলম বা নেক সন্তানদের দোয়ায় তাকে ক্ষমা করে দেওয়া হয়।\nআব্দুল্লাহ ইবনে উমর (রা.) হতে বর্ণিত: রাসূল (সা.) বলেন: মৃত ব্যক্তিকে প্রতিদিন সকাল বিকাল তার বাসস্থান দেখানো হয়। যদি সে জান্নাতী হয়, তাকে জান্নাত দেখানো হয়, আর জাহান্নামী হলে, তাকে জাহান্নাম দেখানো হয়। কিয়ামত পর্যন্ত এভাবে দেখানো হয়। (বুখারী: ১৩৭৯, মুসলিম: ২৮৬৬)\n কবরের সুখ:\nকবরের সুখ সত্যবাদী মুমিনদের জন্য, ১. মহান আল্লাহ তা‘আলা বলেন: নিশ্চয় যারা বলে, ‘আল্লাহই আমাদের রব’ অতঃপর অবিচল থাকে, ফেরেশতারা তাদের কাছে নাযিল হয় (এবং বলে,) ‘তোমরা ভয় পেয়ো না, দুশ্চিন্তা করো না এবং সেই জান্নাতের সুসংবাদ গ্রহণ কর তোমাদেরকে যার ওয়াদা দেয়া হয়েছিল’। (সূরা ফুসসিলাত বা হামীম সেজদা: ৩০)\n২- হযরত বারা ইবনে আযেব (রা.)-হতে বর্ণিত হাদীস, রাসূল (সা.) বলেন; মুমিন ব্যক্তি যখন কবরে ফেরেশতাদের প্রশ্নের সঠিক উত্তর দেন; তখন আকাশ হতে এক আহ্বানকারী আহ্বান করেন, আমার বান্দার উত্তর সঠিক হয়েছে বা বান্দা সঠিক বলেছে। তার জন্য জান্নাতী বিছানা বিছিয়ে দাও, জান্নাতী পোশাক পরিধান করিয়ে দাও, জান্নাতের দরজা খুলে দাও। তার নিকট জান্নাতের সুবাস আসতে থাকবে, দৃষ্টির দূরত্ব বরাবর কবর প্রশস্ত করে দেওয়া হবে। (মুসনাদে আহমদ: ১৮৭৩৩)\n মুমিন ব্যক্তি কবরের শাস্তি ও যন্ত্রণা হতে পরিত্রাণ পাবে, আল্লাহর পথে শহীদ হয়েছেন এমন ব্যক্তির বা যিনি পেটের যন্ত্রণায় মৃত্যুবরণ করেছেন তার মত।\n মৃত্যু হতে কিয়ামত অবদি রূহের অবস্থান:\nআলমে বরযখ তথা কবর জগতে কিয়ামত পর্যন্ত রূহসমূহ বিশাল ব্যবধানে থাকবে। কিছু রূহ থাকবে ইল্লিয়্যিন সুমহান উঁচু স্থানে, আর তা হলো, আম্বিয়ায়ে কেরামগণের রূহ, তাদের মধ্যে কিছুটা মর্যাদার ব্যবধান থাকবে।\nআবার কিছু রূহ পাখির আকৃতিতে জান্নাতের গাছে ঝুলন্ত অবস্থায় থাকবে। আর তা হলো, মুমিনদের রূহ। আর কিছু রূহ সবুজ পাখির অভ্যন্তরে জান্নাতে উড়ে বেড়াবে। আর তা হলো শহীদদের রূহ।\nআবার কিছু রূহ কবরেই আটক থাকে, গনীমতের তালার মতো, কিছু রূহ জান্নাতের দরজা পর্যন্ত গিয়ে আটক থাকে, ঋণের কারণে, কিছু পৃথিবীতে আটকে থাকে, উপরে যাওয়ার যোগ্যতা হারিয়ে ফেলার কারণে। কিছু রূহ বা আত্মা ব্যভিচারের চুলায় উত্তপ্ত হতে থাকবে। আবার কিছু লোক রক্তের নহরে সাতার কাঁটতে থাকবে, পাথর নিক্ষেপ করা হবে, আর তারা হলো সুদ খোর।


‘সাইবার নিরাপত্তা ঝুঁকিতে সরকারি ২১ সংস্থা’ – Chakarianews\nHome » জাতীয় » ‘সাইবার নিরাপত্তা ঝুঁকিতে সরকারি ২১ সংস্থা’\n‘সাইবার নিরাপত্তা ঝুঁকিতে সরকারি ২১ সংস্থা’\nসাইবার নিরাপত্তার বিষয়ে জাতীয় রাজস্ব বোর্ডকে (এনবিআর) সহায়তার আশ্বাস দিয়ে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, সাইবার নিরাপত্তার ঝুঁকিতে থাকা সরকারি ২১টি সংস্থার মধ্যে এনবিআর অন্যতম। এজন্য এনবিআরের সাইবার নিরাপত্তার বিষয়টি সরকার অত্যন্ত গুরুত্বের সঙ্গে দেখছে।\nরোববার রাজধানীর সেগুনবাগিচায় রাজস্ব ভবনের সম্মেলনকক্ষে ‘ডিজিটাল এনবিআর এ সাইবার নিরাপত্তা’ বিষয়ক সেমিনারে প্রধান অতিথির বক্তব্যে তিনি এ কথা বলেন।\nএনবিআর চেয়ারম্যান মো. নজিবুর রহমানের সভাপতিত্বে অনুষ্ঠানে রফতানি উন্নয়ন ব্যুরোর (ইপিবি) ভাইস চেয়ারম্যান মাফরুহা সুলতানা, হাইটেক পার্ক অথরিটির ব্যবস্থাপনা পরিচালক হোসনে আরা বেগম, আইটি বিশেষজ্ঞ ও বেসিস সভাপতি মোস্তফা জব্বার, সাইবার নিরাপত্তা বিশেষজ্ঞ ফরহাদ হোসেন ও ন্যাশনাল ডেটা সেন্টারের পরিচালক তারেক বরকত উল্লাহ প্রমুখ বক্তব্য রাখেন।\nপলক বলেন, ‘নিবন্ধিত করদাতার সংখ্যা ২৭ লাখ ছাড়িয়েছে। দিনদিন এ সংখ্যা বাড়ছে। এসব করদাতাদের তথ্য নিরাপত্তা খুবই গুরুত্বপূর্ণ। এনবিআর রাজস্ব আদায়ের জন্য যেভাবে ইন্টেলিজেন্স ব্যবহার করে সেভাবে সাইবার নিরাপত্তা হুমকি মোকাবেলায় প্রস্তুতি নিতে হবে। এনবিআর দেশের ২১টি ক্রিটিক্যাল ইনফ্রাস্ট্রাকচারের মধ্যে গুরুত্বপূর্ণ। সাইবার নিরাপত্তার ক্ষেত্রে এটি সরকারের অগ্রাধিকার। তাই আমরা পার্টনারশীপ করে কাজ করছি।’\nপ্রতিমন্ত্রী বলেন, ডিজিটাল বাংলাদেশ বিনির্মাণের ক্ষেত্রে এনবিআর সবচেয়ে গুরুত্বপূর্ণ ভূমিকা পালন করছে। বাংলাদেশ ব্যাংকসহ বেশ কিছু গুরুত্বপূর্ণ জায়গায় সাইবার হামলার পর সময় এসেছে সাইবার নিরাপত্তা নিয়ে ভাববার। তথ্য নিরাপত্তার বিষয়কে সরকার এখন বেশি গুরুত্ব দিচ্ছে।\nতিনি বলেন, বাংলাদেশ ব্যাংকের রিজার্ভের ৮১ বিলিয়ন ডলার চুরির মাধ্যমে যে সাইবার ক্রাইম হয়েছে,তা আমাদের প্রচলিত ধারণার বাইরে। এটি ছিল ব্যতিক্রমধর্মী সাইবার অ্যাটাক। এ ধরণের অপরাধ রোধে সরকার ডিজিটাল নিরাপত্তা ব্যবস্থা জোরদারে বিভিন্ন কর্মসূচি গ্রহণ করেছে বলে তিনি জানান।\nদেশের জনগণের মধ্যে কর সচেতনতা তৈরির ক্ষেত্রে এনবিআরের সাফল্যের প্রসঙ্গ উল্লেখ করে আইসিটি প্রতিমন্ত্রী বলেন, প্রধানমন্ত্রী ‘উন্নয়নের অক্সিজেন রাজস্ব’ এ স্লোগানকে খুবই পছন্দ করেছেন। প্রযুক্তি সহায়তায় কিভাবে উন্নয়নের অক্সিজেন বাড়ানো যায় সে দিকে গুরুত্ব দিতে হবে। এনবিআর রাজস্ব আহরণকারী প্রতিষ্ঠান হিসেবে দ্রুত ডিজিটাইলাইজেশন হয়েছে বলে তিনি উল্লেখ করেন।\nডিজিটাল এনবিআর গঠন ও সাইবার নিরাপত্তায় এনবিআরকে সহায়তা দেয়ায় তথ্য ও যোগাযোগ প্রযুক্তি বিভাগকে ধন্যবাদ জানিয়ে এনবিআর চেয়ারম্যান মো. নজিবুর রহমান বলেন, সরকারের ডিজিটাল বাংলাদেশ বিনির্মাণের অংশ হিসেবে ডিজিটাল এনবিআর গঠনের প্রয়াস চালানো হচ্ছে। এক্ষেত্রে আমরা বহুদূর এগিয়েছি। ডিজিটাল এনবিআর গঠনে তথ্য ও যোগাযোগ প্রযুক্তি বিভাগ, বেসিসসহ সব সংস্থার সহায়তা পাচ্ছি। এসব প্রতিষ্ঠানের সঙ্গে পার্টনারশিপ গড়ে তোলা হয়েছে। ভবিষ্যতে এ পার্টনারশিপ আরো সুদৃঢ় হবে বলে তিনি আশাবাদ ব্যক্ত করেন।\nসেমিনারে সাইবার নিরাপত্তা বিষয়ক একটি পাওয়ার পয়েন্ট প্রেজেন্টেশন তুলে ধরেন আইসিটি প্রতিমন্ত্রী জুনাইদ আহমেদ পলক। ডিজিটাল এনবিআরের অগ্রগতি তুলে ধরে পৃথক দুইটি প্রবন্ধ উপস্থাপন করেন সংস্থার সদস্য রেজাউল করিম ও কালীপদ হালদার।\nঅনুষ্ঠানে সদ্যসমাপ্ত ঢাকা আন্তর্জাতিক বাণিজ্য মেলায় সর্বোচ্চ ভ্যাট প্রদানকারী ১০টি প্রতিষ্ঠানের প্রতিনিধিদের হাতে ভ্যাট সম্মাননা সনদ ও পুরস্কার তুলে দেন জুনাইদ আহমেদ পলক। -বাসস।\nPrevious: প্রধানমন্ত্রীর সঙ্গে বিদায়ী ইসির সাক্ষাৎ ‘প্রধানমন্ত্রীকে বিদায়ী সালাম দিয়েছি, উনি আমাদের থ্যাংকস দিয়েছেন’\nNext: চকরিয়া সাবেক চেয়ারম্যানের বিরুদ্ধে বাজারের জায়গা দখল চেষ্ঠার অভিযোগ, সংঘর্ষের আশঙ্কা\nজেলা প্রশাসকদের যে ৩০ নির্দেশনা দিল প্রধানমন্ত্রী\nকক্সবাজারে উদ্ধার হওয়া নিহত জেলেদের পরিবার পাচ্ছে ১ লাখ ২৫ হাজার টাকা\n25,575 spam blocked by Akismet\nIt's only fair to share...000ঈদগাঁও প্রতিনিধি :: চট্টগ্রাম-কক্সবাজার মহাসড়কে সদরের ঈদগাঁও বাসষ্টেশন সংলঘ্ন ব্রিজের উত্তর ...


Home ফেসবুক পোস্ট সায়ন্ন্যা দাশদত্ত\nফেসবুকে স্ক্রল করতে গিয়ে কয়েকশো পোস্টার চোখে পড়ল যেখানে লেখা আছে #we_want_justice ....চোখে পড়ল সব্বাই জমায়েত হচ্ছেন বিভিন্ন জায়গায় । উদ্দ্যেশ্য একটাই 'প্রতিবাদ '। রাজনৈতিক রঙ নেই স্পষ্ট করে লেখা ।\nএব্যপারে কিছু বলব ....\n1) ফেসবুক_বিপ্লব বলে যতই মজা করুন ,আমার ভালোলাগছে সবাই justice শব্দটা লিখেছেন নিজেদের ভারচুয়াল দেয়ালে ।একদিন মনেও লিখবেন সততার সাথে ।নিশ্চই লিখবেন ।\n2) পিশাচগুলি বায়োলজিক্যালি মানুষগোত্রের হলেও লড়াইটা মানুষকে সাথে নিয়েই করতে হবে । বিপরীতে মানুষ তবুও সুবিচারের আশা মানুষেরই কাছে ।পালানোর জায়গা নেই ।হয় সংস্কার নয় গণহত্যা ।মেরে ফেলুন বয়স নির্বিশেষে সব সব মেয়েদের ।\n3) রাষ্ট্র বেসিক্যালি কি ?ভোট পেয়ে ক্ষমতায় থাকা মুষ্ঠিমেয় লোক এবং তাদের গুন্ডা ।আমরা কে ? ভোট দেওয়া হাত ।ক্ষমতা দেওয়া মানুষ ।আর অর্থ দেওয়া আঙ্গুল । আমরা হাত সরালে রাষ্ট্র টিকবে ? ভয় কাকে ?আমরা সংখ্যায় বেশি ।আগেও ছিলাম আর আজো ।শুধু ক্ষমতায়নের চশমাটা খুলে নিজের মেয়ের মুখটা আর আসিফাকে দেখতে হবে ।\n4) আজ আসিফাকে ভাবছি আর আগামীকাল আমার বেড়ানোর ছবি আপলোড করলাম ....মানেই কি ভয়ংকর দ্বিচারিতা ? পরিবারে মৃত্যু হলে ,সময় কি থেমে যায় ? আসলে আসিফার মৃত্যু হয়েছে ।ভয়ংকর একটা মৃত্যু যা আটদিন ধরে কিছু পিশাচ তাকে উপহার দিয়ে গেছে । আসিফা ফিরবেনা ।মৃত্যুর পরে কোন অস্তিত্বে বিশ্বাস করিনা আমি । এ লড়াইতে আসিফার যায় আসেনা কিছু ।কারণ she is no where at all ! আমরা লড়ব নিজেদের জন্যে ।আগামীর জন্যে ।আরেকটি মেয়ের যেন এমন পরিণতি না হয় তার জন্যে ।এটা কোন হুজুগ না হলেই ভালো । এটা প্রতিদিন ,প্রতি পল সবার ভেতর চলতে থাকলেই ভালো ।খাব ,পরব ,অফিস দোকান সব করব but still লড়াইটা চলবে যতদিন না অবস্থাটা পাল্টাচ্ছে ।\n5)আমরা সবাই ভিকটিম ।আমাদের যাদের যোনি আছে ।স্তন এবং মা ,বোন অথবা কন্যা আছে আমরা সবাই ভিকটিম । বংশ তুলে গালাগালিতে আমাদের যতখানি রাগ হয় .....এই ঘটনায় তার থেকেও গভীর আহত আমরা । বাঁচতে হলে সম্মান চাই ,জায়গাও । আর নইলে পৃথিবী নারীবর্জিত হয়ে থেকো ....\n6) রাজনীতিকে আর কোন কোন খাঁজে গুঁজবেন আপনারা ? বাবা ছেলের রাজনীতি !স্বামী স্ত্রীর রাজনীতি !শিক্ষায় ,স্বাস্থ্যে,চাকরিতে ,পাড়ায় .....এমনকি ধর্মেও ? রাম রহিম উত্সব আয়োজন সবই ঐকান্তিক ব্যক্তিমানস ও আধ্যাত্মিক প্রশান্তি ডিঙ্গিয়ে অদ্ভুত এক ভাগাড়ে পর্যবসিত হচ্ছে আজকাল ,কারণ সেই ক্ষমতায়ন !সেই রাজনীতি !!! আমরা কি এমনই বোকা ,অন্ধ হয়ে থাকবো চিরকাল ?\nসায়ন্ন্যা দাশদত্ত Reviewed by sobdermichil on এপ্রিল ১৪, ২০১৮ Rating: 5


বাংলাদেশি ছেলেকেই বিয়ে করতে চান মধুমিতা\nAuthor: Rijvi Ahmed Published Date: November 12, 2020 LeaveaComment on বাংলাদেশি ছেলেকেই বিয়ে করতে চান মধুমিতা\nঅভিনেত্রী মধুমিতা সরকার বেশ কয়েকমাস ধরে সামাজিক যোগাযোগ মাধ্যমে সরব। প্রতিদিনই একাধিক ‘আবেদনময়ী’ ছবি পোস্ট করেন ফেসবুক-ইনস্টাগ্রামে। আর তাতেই দুই বাংলার তরুণরা বুঁদ হয়ে পড়েছেন! মধুমিতা সরকারের নতুন ছবি মানেই ভুরি-ভুরি রিয়্যাকশন, কমেন্ট এবং শেয়ার। তার ভক্তদের মধ্যে বড় একটা অংশ বাংলাদেশের। বিশেষ করে তরুণরাই এ নায়িকার বেশ বড় ফ্যান! এরইমধ্যে বাংলাদেশি তরুণদের জন্য সুখবর দিলেন এ অভিনেত্রী মধুমিতা। মধুমিতা নাকি এদেশের কাউকে বিয়ে করতে চান!\nএদিকে ভারতীয় এ শিল্পী ২০১৬ সালে আগস্টে বাংলাদেশের একটি টেলিছবিতে কাজ করেছেন। ভারতের মানালিতে এর কাজ হয়েছে; নাম ‘মেঘবালিকা’। এতে মধুমিতা মোশাররফ করিমের বিপরীতে অভিনয় করেছেন। মহিউদ্দীন আহমেদের রচনায় এটি নির্মাণ করছেন পরিচালক পারভেজ আমিন।\n← তৃ’তীয় স্বামী রোশনকে বিদায় দিয়ে যাকে নিয়ে জীবনের নতুন ইনিংস শুরু করলেন শ্রাবন্তী\nদিনে ২২ কোটি টাকা দান করেন ভারতের মুসলিম ধনকুবের আজিম প্রেমজি →


স্টাফ রিপোর্টার : সংসদ নির্বাচন করতে হলে তার জন্য উপযুক্ত পরিবেশ তৈরী করতে হবে বলে জানিয়েছেন বিএনপি মহাসচিব মির্জা ফখরুল ইসলাম আলমগীর। একইসাথে তিনি বলেছেন, নির্বাচন অবশ্যই নিরপেক্ষ সরকারের অধীনে হতে হবে। একইসাথে বিএনপি চেয়ারপার্সন বেগম খালেদা জিয়াকে মুক্তি দিতে হবে। সরকারকে হুশিয়ারি দিয়ে তিনি বলেন, হীরক রাজার মতো যখন যা খুশি বলবেন সেটি আর হবেনা। জনগণ এখন রাজপথে নামার অপেক্ষায় রয়েছে। গতকাল মঙ্গলবার সকালে নয়াপল্টনে দলের কেন্দ্রীয় কার্যালয়ে সাংবাদিক সম্মেলনে বিএনপি মহাসচিব এসব কথা বলেন। দলের এক যৌথ সভার পর এই সাংবাদিক সম্মেলন অনুষ্ঠিত হয়।\nসাংবাদিক সম্মেলনে দলের জ্যেষ্ঠ যুগ্ম মহাসচিব রুহুল কবির রিজভী, যুগ্ম মহাসচিব সৈয়দ মোয়াজ্জেম হোসেন আলাল, খায়রুল কবির খোকন, কেন্দ্রীয় নেতা আবদুস সালাম আজাদ ,আসাদুল করীম শাহিন, আবদুল আউয়াল খান, মীর নেওয়াজ আলী নেওয়াজ, বেলাল আহমেদসহ অঙ্গসংগঠনের নেতারা উপস্থিত ছিলেন।\nভোটের লড়াইয়ের আগে দলের চেয়ারপার্সন বেগম খালেদা জিয়ার মুক্তির দাবিতে ‘ জোরালো’ কর্মসূচি নিয়ে মাঠে নামার ঘোষণা দিয়ে মির্জা ফখরুল বলেন, দেশনেত্রী বেগম খালেদা জিয়ার মুক্তির দাবিতে আমাদের কর্মসূচি অব্যাহত আছে। প্রতিদিনই কর্মসূচি চলছে। আরো কর্মসূচি আসছে এবং জোরালো কর্মসূচি আসছে। সময়মত ঠিক সময়ে জোরালো কর্মসূচি দেখতে পারবেন। কেমন কর্মসূচি আসছে ঠিক সময়ে দেখতে পারবেন।\nউল্লেখ্য, জিয়া এতিমখানা ট্রাষ্ট মামলায় ৫ বছরের সাজায় গত ৮ ফেব্রুয়ারি থেকে পুরনো ঢাকার কেন্দ্রীয় কারাগারে খালেদা জিয়া বন্দী রয়েছেন। এরপর থেকে বিএনপি ধারাবাহিকভাবে মানববন্ধন, অবস্থান কর্মসূচি, গণ অনশন, জেলা প্রশাসকের কাছে স্মারকলিপি পেশ, লিফলেট বিতরণ, বিভাগীয় শহরে সমাবেশ, জেলা-উপজেলায় বিক্ষোভ সমাবেশ-মিছিল ইত্যাদি কর্মসূচি দিয়ে আসছে। একইসাথে আইনগত লড়াইও অব্যাহত রয়েছে। জানা গেছে, বেগম জিয়ার বিরুদ্ধে দায়ের করা ৩৪টি মামলার মধ্যে ৩২টিতে তিনি জামিনে রয়েছেন। কুমিল্লার দুটি মামলায় জামিন হলে তার মুক্তিতে আর কোনো বাধা থাকবেনা।\nনির্বাচনে দলের কর্মকৌশল কী হবে প্রশ্ন করা হলে মির্জা ফখরুল ইসলাম আলমগীর বলেন, আমরা স্পষ্ট করে বলছি আমাদের নেত্রীকে মুক্তি দিতে হবে। এটা হচেছ আমাদের প্রথম শর্ত। তারপরে বলেছি যে, নির্বাচন করতে হলে পরিবেশ তৈরি করতে হবে। নির্বাচনকালীন একটা নিরপেক্ষ সরকার থাকতে হবে। নির্বাচন কমিশনকে ভেঙে দিয়ে পুনর্গঠন করতে হবে, সংসদ ভেঙে দিতে হবে এবং সব দলকে সমান সুযোগ দিতে হবে। একই সঙ্গে নির্বাচনের সময়ে সেনা বাহিনী মোতায়েন করতে হবে।\nবিএনপির কাছে নির্বাচনের চ্যালেঞ্জ কোনটি প্রশ্ন করা হলে তিনি বলেন. চ্যালেঞ্জ তো আওয়ামী লীগের। তাদের চ্যালেঞ্জ হচ্ছে জনগণ। দেশের মানুষ তাদেরকে ভোট দেবে না। এজন্য যতরকমের দুষ্টামী আছে সবরকমের দুষ্টামী শুরু করেছে। ইভিএম আনবে নাকী। আমরা বলেছি ইভিএম চলবে না। অন্যরাও বলছে ইভিএম চলবেনা। তারপরও সবার মতামতকে উপেক্ষা করে তারা নাকি ইভিএম আমদানী করবে ।\nবিএনপি মহাসচিব বলেন, আমরা আরো শুনতে পাচ্ছি, পুলিশকে বলা হচেছ সমস্ত নেতা-কর্মীদের গ্রেপ্তার করা হবে, অমুক করা হবে। হোয়াই! নির্বাচন যদি করতে চান সবাইকে মুক্ত করে নির্বাচন করেন। চ্যালেঞ্জ হচ্ছে তাদের তারা জনগণকে ঠেকাতে পারবে কিনা। কিভাবে ঠেকাবে সেই চ্যালেঞ্জ মোকাবিলা তারা করুক।\nনির্বাচনী বৃহত্তর জোট গঠনের বিষয়ে জানতে চাইলে মির্জা ফখরুল বলেন, দেশের সব রাজনৈতিক দলই একটি গ্রহণযোগ্য নির্বাচন দেখতে চায়। দেশে যে অরাজক পরিস্থিতি চলছে তার থেকে পরিত্রাণ চায়। সবাই চায় জনগণ তাদের ভোটের অধিকার প্রয়োগ করুক। শুধু চায়না ক্ষমতাসীন আওয়ামী লীগ। তিনি বলেন, যারা দেশকে রক্ষা করতে চান, গণতন্ত্র ফিরে আসুক চান তারা ঐক্যবদ্ধ হবার কথা বলছেন। আমরা সেটাকে সাধুবাধ জানাই। বিএনপিও দেশের বর্তমান সংকটকালে জাতীয় ঐক্যের কথা বলছে।\nবিএনপি মহাসচিব বলেন, সরকারের নেতারা বলছেন বিএনপি অত্যন্ত সংকটে, বিএনপি ধবংস হয়ে যাবে। আমরা যদি দৃঢ়তার সাথে বলতে পারি, বিএনপি হচ্ছে এই দেশের জনগণের দল, এদেশের মানুষের স্বপ্নের দল, এদেশের মানুষের হৃদয়ের দল। হৃদয়ের স্পন্দন থেকে এই রাজনৈতিক দল সৃষ্টি হয়েছে সেটাই হচ্ছে বিএনপি।\n২১ আগস্টের গ্রেনেড হামলা মামলার বিষয়ে দলের সংবাদ ব্রিফিংয়ের খবর পত্র-পত্রিকায় কম গুরুত্বে প্রকাশে গণমাধ্যমের সমালোচনা করেন মির্জা ফখরুল ইসলাম আলমগীর। তিনি বলেন, আমরা গত সোমবার এই বিষয়ে আপনাদের সামনে প্রেস ব্রিফিং করেছি। দুর্ভাগ্যের কথা আজকে আমরা দেখছি প্রিন্টিং মিডিয়াতে এটাকে বেশি দেয়া হয় নাই। আমি জানতে চাই যে, কেনো দেয়া হয় নাই। এতো বড় একটা গুরুত্বপূর্ণ বিষয় যে বিষয়টা একটা গুরুত্বপূর্ণ মামলা, যেটা একটি দলের ভারপ্রাপ্ত চেয়ারম্যান জড়িত আছে। যেখানে সকল তথ্য-উপাত্ত দিয়ে আমরা এটাকে উপস্থাপন করেছি। দুর্ভাগ্য আমাদের সেই বিষয়গুলোকে ২/১ টা পত্রিকার ছাড়া কেনো পত্রিকাতে সেভাবে তুলে ধরা হয়নি।\nকেনো? কারণ আমরা জানি, পেছন থেকে আপনাদেরকে আটকিয়ে দেয়া হয়েছে। পেছন থেকে বলা হয়েছে এটাকে এভাবে দেয়া যাবে না, গুরুত্ব দেয়া যাবে না, বলা হয়েছে এভাবে ছাপানো যাবে না। কারণ ফ্যাসিস্ট একদলীয় সরকার বসে আছে তারা আপনাদেরকে বিরত করছে।\nবিএনপি মহাসচিব বলেন, আমরা আক্ষেপে এই কথাগুলো বললাম। আমরা অনেক কষ্ট করে তথ্য-উপাত্ত দিয়ে প্রেস ব্রিফিং করলাম। আমরা আশা করেছিলাম এই বিষয়গুলো তুলে ধরবেন। যে মানুষটি কোনো মতেই জড়িত নয়। তিন তিনবার আইও পরিবর্তন করে তারপরে একদলীয় অবসরপ্রাপ্ত লোককে নিয়ে এসে এবং একজন ব্যক্তি তাকে নির্যাতন করে ৪০০ দিন রিমান্ডে রেখে তার কাছ থেকে একটা ১৬৪ ধারায় স্বীকারোক্তি নেয়া হয়েছিলো। পরবর্তিকালে ওই ১৬৪ প্রত্যাহার করে নিয়েছিলো ওই ব্যক্তি। তাকে তো আপনারা তার যে শেষ আইনগত অধিকার দেইনি। তার আগেই অন্য একটা মামলায় ফাঁসি কাষ্টে ঝুলিয়ে দিয়েছেন। অত্যন্ত পরিকল্পিতভাবে যাতে সেই সাক্ষীকে বিনষ্ট করা যায়।\nআমরা এর আগেও বলেছি আজো বলছি, প্রধানমন্ত্রী শেখ হাসিনা এই মামলায় দুই নাম্বার সাক্ষী, তিনি সাক্ষ্য দিতে যান নাই। কেনো যান নাই? সাবজেলের মধ্যে তিনি ১৬১ ধারায় যে জবানবন্দী দিয়েছিলেন তাতে একবারও তিনি তারেক রহমান সাহেব বা বেগম খালেদা জিয়ার কথা বলেন নাই। আজকে তিনিই(শেখ হাসিনা) আবার বলছেন বেগম জিয়াও জড়িত আছে। অথচ বেগম জিয়ার নাম কোথাও নাই, এখন পর্যন্ত নাই। উদ্দেশ্য একটাই- শহীদ প্রেসিডেন্ট জিয়াউর রহমান, তার পরিবার দেশনেত্রী বেগম খালেদা জিয়া ও তারেক রহমান যারা উড়ে এসে রাজনীতি করছেন না। রাজনীতি করতে করতে তারা এই জায়গায় এসেছে।\nফখরুল বলেন, দেশের সমস্ত পরিবর্তন হয়েছে জনগণের দ্বারা। আজকে জনগণের অধিকার কেড়ে নেয়া হয়েছে, তাদের কোনো নিরাপত্তা নেই, তাদের আয়ের কোনো নিরাপত্তা নেই। জনগণ ফুঁসে উঠতে শুরু করেছে। আপনারা দেখেছেন কয়েকটি ঘটনায় মধ্য দিয়ে তারা ফুঁসে উঠেছে। এখন আপনারা হীরক রাজার দেশের মতো যা খুশি তাই বলবেন- এটা হবে না। দেশের মানুষ এই অন্যায়-অত্যাচার মেনে নেবে না। বাংলাদেশের মানুষ ঘুরে দাঁড়াবেই ইনশাল্লাহ এবং পরাজিত হবেই এই অপশক্তি।\nবিএনপি মহাসচিব বলেন, জনগণ নিসেন্দেহে তাদের অধিকার প্রতিষ্ঠার জন্যে তারা আবারো আন্দোলন করবে, আবারো রাজপথে আসবে। যারা আজকে চক্রান্তের মধ্য দিয়ে, নীল নকশার মধ্য দিয়ে আবারো গণতন্ত্রকে ধবংস করে দিয়ে একদলীয় শাসন ব্যবস্থা পোক্ত করতে চায় তারা একেবারে তাসের ঘরের মতো তাদের ঘর ভেঙে যাবে।


মিড ডে মিলে কোনও আপস নয়, মাছ-চাটনিও যোগ করল মমতার সরকার! - west bengal govt issues notification on mid day meal menu | Eisamay\nwest bengal govt issues notification on mid day meal menu\nমিড ডে মিলে কোনও আপস নয়, মাছ-চাটনিও যোগ করল মমতার সরকার!\nEiSamay.Com | Updated: 23 Aug 2019, 08:26:00 PM\nচুঁচুড়ার স্কুলে মিড ডে স্কুলে নুন ভাত দেওয়া নিয়ে তুমুল বিতর্ক তৈরি হওয়ার পরই নড়েচড়ে বসে রাজ্য সরকার। স্কুলে ছয়দিনের কি কি খাবার মিড ডে মিলে ছাত্রছাত্রীদের দেওয়া হবে তার তালিকা তৈরি করে দেওয়া হয়েছে। এবং তা পালন করার নির্দেশ করা হয়েছে। এই তালিকা অনুসরণ করা না হলে অন্যথায় কড়া শাস্তির ব্যবস্থা থাকবে বলেও জানানো হয়েছে বিজ্ঞপ্তিতে।\nমিড ডে মিলে নতুন মেনু\nচুঁচুড়ার স্কুলে মিড ডে মিল বিতর্কের পর এবার কড়া নির্দেশ জারি করল রাজ্য সরকার।\nশুধু তাই নয়, নজিরবিহীনভাবে মিড ডে মিলে যোগ হল মাছও।\nসেই অনুযায়ী জারি হল নির্দেশিকাও।\nএই সময় ডিজিটাল ডেস্ক: চুঁচুড়ার স্কুলে মিড ডে মিল বিতর্কের পর এবার কড়া নির্দেশ জারি করল রাজ্য সরকার। শুধু তাই নয়, নজিরবিহীনভাবে মিড ডে মিলে যোগ হল মাছও। সেই অনুযায়ী জারি হল নির্দেশিকাও।\nতালিকা অনুযায়ী, মেনুতে সোমবার থাকবে ডাল, আলু দিয়ে সবজি এবং চাটনি। মঙ্গলবার ভাত, ডাল, ডিম অথবা মাছের কারি সঙ্গে চাটনি। বুধবার ভাত ডাল ও মিক্সড সবজি থাকছে। বৃহস্পতিবার চাল, মাছ অথবা ডিমের কারি সঙ্গে একটি সবজি। শুক্রবার ভাত, ডাল, আলু পোস্ত থাকছে মেনুতে। শনিবারে থাকবে ভাত, ডাল, আলু দিয়ে সয়াবিনের তরকারি।\nঅপেক্ষার অবসান, মুখ্যমন্ত্রীর নির্দেশে দ্রুত চিকিৎসা মিলল রোগীর পরের খবর\nমিড ডে মিল West Bengal govt Notification Mid day meal menu\nWeb Title : west bengal govt issues notification on mid day meal menu


চাল, আলু ও পেঁয়াজের দাম বাড়ায় তৃতীয় পক্ষ | 999092 | কালের কণ্ঠ | kalerkantho\nকৃষি গবেষণা কাউন্সিলের প্রতিবেদন\n২৭ জানুয়ারি, ২০২১ ০৩:১৭ | পড়া যাবে ৫ মিনিটে\nবাজারে চাল, আলু ও পেঁয়াজের মতো নিত্যপণ্যের দাম অস্বাভাবিক বৃদ্ধির পেছনে সরবরাহ সংকট নয়, বরং তৃতীয় পক্ষের হাত রয়েছে বলে কৃষি মন্ত্রণালয়ের এক গবেষণায় উঠে এসেছে। উৎপাদক, খুচরা ব্যবসায়ী ও ভোক্তার মাঝে এই তৃতীয় পক্ষ বলতে মধ্যস্বত্বভোগী, বিশেষ করে মিলার, আড়তদার ও পাইকারদের কথা উল্লেখ করা হয়েছে। একই সঙ্গে নতুন মৌসুমি ব্যবসায়ী ও বড় ব্যবসায়ীদের আধিপত্যকেও এসব পণ্যের দাম বৃদ্ধির জন্য দায়ী করা হয়েছে।\nতবে পেঁয়াজের ক্ষেত্রে উৎপাদন ঘাটতিও দাম বৃদ্ধির কারণ বলে প্রতিবেদনে উল্লেখ করা হয়েছে। প্রতিবেদনে চালের দাম বৃদ্ধির পেছনে ১১টি, আলুর দাম বৃদ্ধির পেছনে ১২টি ও পেঁয়াজের দাম বৃদ্ধির পেছনে ছয়টি কারণ উল্লেখ করা হয়েছে। একই সঙ্গে বাজার স্থিতিশীলতায় প্রতিটির ক্ষেত্রেই ছয় থেকে আটটি সুপারিশ করা হয়েছে।\nরাষ্ট্রীয় গবেষণা সংস্থা বাংলাদেশ কৃষি গবেষণা কাউন্সিল (বিএআরসি) গত ডিসেম্বরে গবেষণাটি করে। গতকাল মঙ্গলবার রাজধানীর বিএআরসির মিলনায়তনে ‘বাংলাদেশে চাল, আলু ও পেঁয়াজের মূল্যবৃদ্ধির কারণ উদঘাটন’ শীর্ষক গবেষণা প্রতিবেদনটি উপস্থাপন করা হয়। অনুষ্ঠানে প্রধান অতিথি ছিলেন কৃষিমন্ত্রী ড. আব্দুর রাজ্জাক। বিশেষ অতিথি ছিলেন কৃষিসচিব মো. মেসবাহুল ইসলাম। বিএআরসির নির্বাহী চেয়ারম্যান ড. শেখ মোহাম্মদ বখতিয়ারের সভাপতিত্বে ইউজিভির উপাচার্য ও গবেষকদলের সমন্বয়ক অধ্যাপক জাহাঙ্গীর আলম প্রতিবেদনের সারসংক্ষেপ তুলে ধরেন।\nচালের দাম বাড়ার কারণ হিসেবে প্রতিবেদনে বলা হয়েছে, প্রায় সব কৃষকই ধান কাটার প্রথম মাসের মধ্যে বাজারজাতযোগ্য উদ্বৃত্তের একটি বড় অংশ বিক্রি করে দেন। কিন্তু গত বোরো মৌসুমে ধান বিক্রির ধরনটি পরিবর্তিত হয়েছে। এই মৌসুমে কৃষকরা তাঁদের ধান মজুদ থেকে ধীরে ধীরে বিক্রি করেছেন। সরকারের কম চাল সংগ্রহ ও যথাসময়ে আমদানির ব্যর্থতা এবং প্রয়োজনীয় বাজার হস্তক্ষেপের অভাব মূল্যবৃদ্ধির কারণ ছিল।\nধানের বাজারে দাম বাড়ার কারণ হিসেবে বলা হয়েছে, বড় মিল মালিক ও ব্যবসায়ীদের আধিপত্য ও অসম প্রতিযোগিতা; আমন মৌসুমে ধান উৎপাদনে ঘাটতির আশঙ্কা; ধান চাষের ব্যয় ও প্রক্রিয়াকরণের খরচ বৃদ্ধি; ক্রমবর্ধমান মৌসুমি ব্যবসায়ী বৃদ্ধি ও প্রাকৃতিক দুর্যোগের কারণে উৎপাদন হ্রাস।\nকৃষিমন্ত্রী ড. মো. আব্দুর রাজ্জাক বলেন, ‘সরকারিভাবে ধান-চাল সংগ্রহের লক্ষ্যমাত্রা অর্জিত না হওয়া এবং সরকারি খাদ্যগুদামে পর্যাপ্ত মজুদ না থাকায় মিল মালিক ও পাইকাররা সুযোগ নিয়েছে, বাজারের নিয়ন্ত্রণ নিয়েছে। এটি ভবিষ্যতে যাতে না হয় সে জন্য আগামী বোরো মৌসুমে ধান-চাল কেনার লক্ষ্যমাত্রা পূরণে সব ধরনের উদ্যোগ গ্রহণ করা হবে।’\nআলুর দাম বাড়ার পেছনে ছিল ভবিষ্যতে মূল্যবৃদ্ধির আশায় কৃষক ও ব্যবসায়ী পর্যায়ে আলুর মজুদ এবং হিমাগার থেকে আলুর কম সরবরাহ; হিমাগারে মজুদকৃত আলুর পুনঃপুনঃ হস্তান্তর; পাশের কয়েকটি দেশে আলু রপ্তানি; মৌসুমি ব্যবসায়ীদের আলুর বিপুল মজুদ এবং কৃত্রিম সংকট তৈরি; বর্ষা মৌসুমের ব্যাপ্তি দীর্ঘতর হওয়ায় সবজির উৎপাদন হ্রাস এবং আলুর চাহিদা বৃদ্ধি; হিমাগারে আলু সংরক্ষণের পরিমাণ কম; টিসিবির আলুর বিতরণে অপ্রতুলতা প্রভৃতি কারণ।\nপেঁয়াজের দাম বাড়ার পেছনে কারণ ছিল দেশীয় অসাধু বাণিজ্য সিন্ডিকেট দ্বারা বাজারে কারসাজি; ভারতীয় রপ্তানি নিষেধাজ্ঞা অথবা অতিমাত্রায় ভারতের ওপর পেঁয়াজ আমদানির জন্য নির্ভরতা; আমদানির জন্য পেঁয়াজের বিকল্প উৎসর সন্ধানে দ্রুত কার্যক্রমের অভাব এবং গ্রীষ্মকালীন পেঁয়াজ ও মুড়িকাটা পেঁয়াজের সীমিত উৎপাদন।\nপ্রতিবেদনের সুপারিশে বলা হয়েছে, ধান-চাল সংগ্রহ পদ্ধতির আধুনিকায়ন করা, কৃষকের কাছ থেকে সরাসরিভাবে ধান সংগ্রহ করা এবং মিলারদের মাধ্যমে তা চালে পরিণত করা; চিকন ও মোটা দানার চালের জন্য সরকারের পৃথক ন্যূনতম সহায়তা মূল্য (এসএমপি) ঘোষণা করা; ন্যূনতম ২৫ লাখ টন চাল সংগ্রহ করা এবং মোট উৎপাদনের প্রায় ১০ শতাংশ সংগ্রহ করার সক্ষমতা অর্জন করা, যাতে করে সরকার বাজারে কার্যকরভাবে হস্তক্ষেপ করতে পারে; বাফার স্টক হিসেবে সরকার কর্তৃক প্রতি মাসে কমপক্ষে ১২.৫০ লাখ টন চাল মজুদ নিশ্চিত করা; উৎপাদন ব্যয়ের ওপর কমপক্ষে ২০ শতাংশ মুনাফা বিবেচনা করে ধান-চালের সংগ্রহ মূল্য নির্ধারণ করা।\nকৃষি মূল্য কমিশন স্থাপন এবং পরে সর্বাধিক ও সর্বনিম্ন সাপোর্ট মূল্যের ঘোষণা প্রদান; উৎপাদন, চাহিদা ও সরবরাহ ও দামের তথ্যাবলিতে অস্পষ্টতা অপসারণ; হিমাগারে আলুর সংরক্ষণ ও অবমুক্তকরণ সরকার কর্তৃক নিয়ন্ত্রণ ও নজরদারির মধ্যে রাখা; আলুর বাজারে অস্থিরতা সৃষ্টিকারীদের শনাক্তকরণ এবং তাদের দৃষ্টান্তমূলক শাস্তির ব্যবস্থা করা; আলু ও আলুর তৈরি বিভিন্ন পণ্যের রপ্তানি বৃদ্ধির ব্যবস্থা করা; বিদেশে চাহিদাকৃত আলুর জাতের উন্নয়ন এবং যেসব আলু প্রক্রিয়াকরণে ব্যবহৃত হয়, সেসব আলুর জাত উন্নয়নের ব্যবস্থা করা।\nঅসাধু বাণিজ্য সিন্ডিকেট শনাক্তকরণ করে তাদের বিচারের মুখোমুখি করা; সংকটকালে পেঁয়াজ আমদানির জন্য দ্রুত একাধিক রপ্তানিকারক দেশের সন্ধান করা; অভ্যন্তরীণ উৎপাদন বৃদ্ধির মাধ্যমে আমদানিনির্ভরতা হ্রাস করা; কৃষি মূল্য কমিশন গঠনের মাধ্যমে সারা বছর বাজারে পেঁয়াজের দাম নির্ধারণ ও তদারক করা; বাজারে পেঁয়াজের দাম হঠাৎ বৃদ্ধি নিয়ন্ত্রণের জন্য অভ্যন্তরীণ সরবরাহ ও মজুদের অগ্রিম ব্যবস্থাপনা করা।


1 KOBO থেকে NOK ᐈ মূল্য 1 KoboCoin মধ্যে নরওয়েজিয়ান ক্রোন\n1 KOBO থেকে NOK\nআপনি রূপান্তরিত করেছেন 1 KoboCoin থেকে 🇳🇴 নরওয়েজিয়ান ক্রোন. আপনি সবচেয়ে সঠিক ফলাফল প্রদর্শন করতে, আমরা আন্তর্জাতিক বিনিময় হার ব্যবহার. মুদ্রা রূপান্তর 1 KOBO থেকে NOK. কত 1 KoboCoin থেকে নরওয়েজিয়ান ক্রোন? — kr0.142 NOK.তাকাও বিপরীত কোর্স NOK থেকে KOBO.সম্ভবত আপনি আগ্রহী হতে পারে KOBO NOK ঐতিহাসিক চার্ট, এবং KOBO NOK ঐতিহাসিক তথ্য বিনিময় হার এর. চেষ্টা করুন মুক্ত মনে আরও রূপান্তর...\nমূল্য 1 KoboCoin থেকে নরওয়েজিয়ান ক্রোন\nহার দ্বারা: kr0.142 NOK\nবিপরীত: 7.035 KOBO\nতুমি কি জানতে? এক বছর আগে, সেই দিন, কারেন্সি হার KoboCoin যাও নরওয়েজিয়ান ক্রোন ছিল: kr0.0303. তারপর থেকে, বিনিময় হার আছে বৃদ্ধি 0.112 NOK (369.09%).\n50 KoboCoin থেকে নরওয়েজিয়ান ক্রোন100 KoboCoin থেকে নরওয়েজিয়ান ক্রোন150 KoboCoin থেকে নরওয়েজিয়ান ক্রোন200 KoboCoin থেকে নরওয়েজিয়ান ক্রোন250 KoboCoin থেকে নরওয়েজিয়ান ক্রোন500 KoboCoin থেকে নরওয়েজিয়ান ক্রোন1000 KoboCoin থেকে নরওয়েজিয়ান ক্রোন2000 KoboCoin থেকে নরওয়েজিয়ান ক্রোন4000 KoboCoin থেকে নরওয়েজিয়ান ক্রোন8000 KoboCoin থেকে নরওয়েজিয়ান ক্রোন2.0000026 আমেরিকান ডলার থেকে নাইজেরিয়ান নাইরা387 EagleCoin থেকে আমেরিকান ডলার64040.47 Miner One token থেকে আমেরিকান ডলার2400 হংকং ডলার থেকে আমেরিকান ডলার9000 মালয়েশিয়ান রিংজিট থেকে আমেরিকান ডলার1000000 Halal থেকে নাইজেরিয়ান নাইরা0.00001 বিটকয়েন থেকে নতুন তাইওয়ান ডলার1 রাশিয়ান রুবল থেকে আমেরিকান ডলার2300 হংকং ডলার থেকে আমেরিকান ডলার1 ব্রিটিশ পাউন্ড থেকে ইউরো72000 দক্ষিণ কোরিয়ার বিজয়ী থেকে ইরানী রয়াল1 Doc Coin থেকে আমেরিকান ডলার1 BitBronze থেকে ভারতীয় রুপি5800 Ultimate Secure Cash থেকে থাই বাত


Psychological autopsy is required to clear Burari mystery dgtl-Ebela.in\nবুরারির ১১ জনের মৃত্যুরহস্যে নতুন নজর! কী ভাবছেন মনোবিদ\nঅর্ক দেব, এবেলা.ইন | ৫ জুলাই, ২০১৮, ১৬:১৬:৪২ | শেষ আপডেট: ৫ জুলাই, ২০১৮, ১৮:১১:৪৮\nগত পয়লা জুলাই দিল্লিতে একই পরিবারের সব সদস্যের অস্বাভাবিক মৃত্যুর ঘটনা গোটা দেশকে স্তম্ভিত করে দিয়েছে।১ নয়, মৃত ১১ জন। কোনও একক পরিকল্পনাও নয়, সম্ভবত সম্মিলিত সিদ্ধান্তে ছক কষে মৃত্যু যেন এক রহস্যগল্পের হাতছানি।\nবুরারি মৃত্যুকাণ্ডে নয়া মোড়, কোন গোপন রহস্য মৃত্যুর পেছনে খতিয়ে দেখবে পুলিশ। ছবিঃ ভেনচুনো\nপ্রেমেন্দ্র মিত্র’র ‘হয়তো’ গল্পটি মনে আছে? সদ্যবিবাহিত স্ত্রীকে নিয়ে স্বামী যখন এক গা ছমছমে পেল্লায় বাড়িতে ওঠেন, মেয়েটি যেন সাক্ষাৎ মৃত্যুপুরীতে এসে উপস্থিত হয়। চারদিকে ছড়িয়ে ছিটিয়ে থাকা নানা অদ্ভুতুড়ে চিহ্ন, মানুষজনের ভৌতিক ব্যবহার তাকে স্তম্ভিত করে দেয়। শেষে দেখা যায় মানুষটি তাকে মৃত্যুর দিকে ঠেলে দিলেও, তার উপরে মেয়েটি বিশ্বাস রাখছে। ভারতীয় সাহিত্যে ম্যাকাবরের (যে ধরণের গল্পকে পরিচালিত করে মৃত্যুভয়) সংখ্যা খুব বেশি নয়। প্রেমেন্দ্র মিত্রের এই গল্পটি সব অর্থেই অনন্য সৃষ্টি।\nগল্পের পৃথিবী থেকে বাস্তবের দূরত্ব সব সময়ে খুব বেশি হয় না। কাজেই, গত পয়লা জুলাই দিল্লিতে একই পরিবারের সব সদস্যের অস্বাভাবিক মৃত্যুর ঘটনা গোটা দেশকে স্তম্ভিত করে দিয়েছে, বার বার মনে করিয়ে দিয়েছে প্রেমেন্দ্র মিত্রর সেই গল্প। যদিও ঘটনার গভীরতা এর চেয়েও অনেক অনেক বেশি। ১ নয়, মৃত ১১ জন। কোনও একক পরিকল্পনাও নয়, সম্ভবত সম্মিলিত সিদ্ধান্তে ছক কষে মৃত্যু।\nগত ১ জুলাই দিল্লির বুরারি অঞ্চলে একটি বাড়ি থেকে চোখমুখ বাঁধা অবস্থায় একই পরিবারের ১১ জনকে উদ্ধার করে পুলিশ। তদন্তে নেমে রহস্যোদ্ধার তো দূরে থাক, কার্যত অথৈ জলে পড়ে যায় পুলিশ। একের পরে এক সূত্র উদ্ধার হতে থাকে আর নতুন করে ধাঁধা তৈরি হয়।\nএকই ঘরে এগারো মৃতদেহ, সাতসকালে চাঞ্চল্য দিল্লিতে! ঘনাচ্ছে রহস্য\nকান ও মুখ তুলো ও টেপ দিয়ে বাঁধা ১১টি দেহ, বাড়ির ছাদে ১১টি গর্ত, বাড়ির সদর দরজায় ১১টি লোহার টুকরো, সর্বোপরি দু’টি ডায়েরি— যেখানে পুঙ্খানুপুঙ্খ ভাবে বর্ণিত হয়েছে, কীভাবে মৃত্যু সংঘটিত হবে। মাদক খাইয়ে খুন, নাকি কোনও গুপ্ত উপচার, কোন কারণে ঘটে গেল এত বড় ঘটনা, তাই নিয়ে আলোচনা চলতে থাকে সব মহলে। ট্রায়াল অ্যান্ড এরর মেথডে পূর্বানুমানগুলি খারিজ করতে করতে এখন় পুলিশ সিদ্ধান্ত নিচ্ছে বুরারি ঘটনার মৃতদের ‘সাইকোলজিকাল অ্যটপসি’ করা হবে। ইতিমধ্যেই তারা বিদ্যাসাগর ইনস্টিটিউট অফ মেন্টাল হেলথ অ্যান্ড নিউরোসায়েন্সে যোগাযোগ করেছে।\nমনোবিদরাও বিষয়টিকে বিশেষ কেস স্টাডি হিসেবে দেখছেন। অনেকে মনে করছেন পার্থ দে’র ঘটনার কথা। তবে পার্থর থেকে বুরারির ভাটিয়ারা আলাদা কেননা পার্থ একক বিশ্বাসে স্থির ছিল, অন্য দিকে এক্ষেত্রে একজনের বিশ্বাসে বিশ্বাস রেখেছিল দশজন।\nআমরা অনেক সময়ে একটা ভ্রান্ত ধারণা নিয়ে চলি যে, মানসিক সমস্যা মানে একজন সমস্ত দিক থেকেই সমাজ-বিচ্ছিন্ন। দিল্লির ঘটনা ভুলটা ধরিয়ে দিল।পরিবারটি সমস্ত সামাজিকতা বজায় রাখার পাশাপাশি নিজেদের গোপন পারস্পরিক বিশ্বাসজনিত আচার চালিয়ে গিয়েছে। একটি ভ্রান্ত বিশ্বাসের জায়গায় তারা সমবেত ভাবে বাস্তব-বিচ্ছিন্ন হয়ে গিয়েছে। একে আমি রোগের তকমা দেব না। বরং আমরা ‘শেয়ারড ডিলিউশন’ বলতে পারি। পার্থ দে মায়ের দেহ রেখে দিয়েছিল এক ধরণের ডিলিউশন থেকেই। এক্ষেত্রে একই পরিবারের সকলেই মন্ত্রগুপ্তির মতো আচরণ করে বিষয়টিতে পূর্ণ বিশ্বাস রেখেছে। আমাদের অনিশ্চয়তায় ঘেরা বেঁচে থাকায় আজও চেনা জগতের সমান্তরাল একটি জগৎ হানা দিয়ে যায়, সেইখানটায় আমরা পৌঁছতে পারছি না বিজ্ঞান পৌঁছতে পারছে না— এটা ভাবতে কার্যত অসহায় লাগে।\nপ্রসঙ্গত, শেয়ারড ডিলিউশনাল ডিসঅর্ডারে একজনের প্রাথমিক মনোরোগ জনিত বিশ্বাস বা ডিলিউশন পরিবারের অন্যদের মধ্যে সংক্রমিত হয়। যিনি এটি শুরু করেন, তিনি বোঝেন না যে তিনি অন্যদের অসুস্থ করে দিচ্ছেন। বরং তিনি বিশ্বাস করেন যে, তিনি সত্য বিষয়ে সতর্ক করছেন বাকিদের। এক্ষেত্রেও এর ব্যত্যয় হয়নি। ডায়েরিতে লেখা হয়েছিল— এই মৃত্যুর মধ্যে দিয়েই মোক্ষ লাভ হবে। তাতে বিশ্বাসও রেখেছিলেন পরিবারের বাকিরা।\nকিন্তু কারা এই ধরনের বিশ্বাস চালান করেন? আরকন দারাউল ১৯৬১ সালে ‘দ্যা হিস্ট্রি অফ সিক্রেট’ সোসাইটি বলে একটি গ্রন্থ রচনা করেন। ২৪টি অধ্যায়ে মূলত পাশ্চাত্যের গোপন সংঘগুলির তামাম ঠিকুজি কুষ্ঠি দেওয়া আছে এই বইয়ে। চার্কোল বার্নার হোক বা ইলুমিনেতি অথবা রোজিক্রুশিসিয়ান, নাইট টেম্পলার— প্রত্যেকে হত্যার প্রতিশোধ নিতে চেয়েছে, কেউ বা নিজেদের বাঁচাতে অস্তিত্ব গোপন করেছে। স্বজাতি খুন বা পারিবারিক হত্যা কারোরই বৈশিষ্ট্য নয়।\nঅন্যদিকে, বৌদ্ধ লামা বা হিন্দু তান্ত্রিকদের মধ্যে অনেক গোপন আচার থাকলেও এই ধরণের কোনও আচারের খোঁজ পাওয়া যায় না। আজ্ঞাচক্রের সাধক বাউলরা বলেন— ‘আপন সাধন কথা না কইয়ো যথাতথা’। কিন্তু তারাও মূলত আত্মনিয়ন্ত্রণের সাধনা করেন। হত্যার সাথে কোনও সম্পর্কই নেই এই সব ‘গুপ্ত’ সাধনার।\nতাহলে দিল্লির ঘটনার বীজটি ঠিক কোথায় লুকিয়ে? কোনও ভুল ধারণার বশবর্তী হয়ে এই চরম সিদ্ধান্ত, বিজায়ার ডিলিউশন বা অযৌক্তিক ভ্রান্তির সংক্রমণ, নাকি সত্যি গোপন কোনও অঙ্গুলিহেলন? উত্তর অধরা। প্রেমেন্দ্র মিত্রর ম্যাকাবরকে হার মানাচ্ছে বাস্তব।


বিয়ে ছাড়াই মা হচ্ছেন অভিনেত্রী স্বরা ভাস্কর! বিয়ে ছাড়াই মা হচ্ছেন অভিনেত্রী স্বরা ভাস্কর! – mkantho.com\nঅনলাইন ডেস্ক: বলিউড অভিনেত্রী স্বরা ভাস্কর মা হচ্ছেন। কথাটা শুনে এক মুহূর্তের জন্য চমকে যাবেন সবাই। কেনোনা তিনি তো এখনো বিয়েই করেননি। তবে বিয়ে ছাড়াই মা হতে চলেছেন স্বরা। দত্তক নেওয়ার মাধ্যমে মাতৃত্বের স্বাদ গ্রহণ করতে চান তিনি।\nসম্প্রতি এক সাক্ষাৎকারে স্বরা ভাস্কর বলেছেন, আমি বরাবরই পরিবার ও বাচ্চা চেয়েছিলাম। শিশু দত্তক নিয়েও যে এটা সম্ভব, তা বুঝতে পেরেছি। আমাদের দেশে একা নারীদের দত্তক নেওয়ার অধিকার রয়েছে। আমি এসব বিষয়ে অনেক খোঁজ খবর নেওয়ার পরেই দত্তক নেওয়ার সিদ্ধান্ত নিয়েছি। কথা বলেছি কয়েকজন অভিভাবকের সঙ্গে, যারা দত্তক নিয়েছেন। গত দীপাবলিতে অ্যাডাপশন সেন্টারের শিশুদের সঙ্গে অনেকটা সময় কাটিয়েছেন স্বরা। এরপর তার ইচ্ছে আরো বেশি প্রবল হয়। এরইমধ্যে তিনি সন্তান দত্তক নেওয়ার জন্য আবেদনও করেছেন।\nস্বরা বলেন, জানি এই প্রক্রিয়ায় অনেকটা সময় লেগে যায়। দু’-তিন বছরও লাগতে পারে আমি শুনেছি। তবে আমি মা হওয়ার জন্য আর অপেক্ষা করতে পারছি না। উল্লেখ্য, ২০০৯ সালে ‘মধুলাল কিপ ওয়াকিং’ সিনেমার মাধ্যমে বলিউডে আত্মপ্রকাশ করেন স্বরা ভাস্কর। এরপর তাকে দেখা গেছে ‘গুজারিশ’, ‘তানু ওয়েডস মানু’, ‘চিল্লার পার্টি’, ‘আওরঙ্গজেব’, ‘তানু ওয়েডস মানু রিটার্নস’, ‘প্রেম রতন ধন পায়ো’, ‘ভীরে দে ওয়েডিং’ ইত্যাদি সিনেমায়। বর্তমানে স্বরার ব্যস্ততা কয়েকটি সিনেমা ও ওয়েব সিরিজ নিয়ে। এর মধ্যে রয়েছে ‘শীর কোরমা’, ‘যাঁহা চার ইয়ার’ নামের দুটি সিনেমা।\nমৃত্যুর খবর গুজব : হানিফ সংকেত ভালো আছেন দর্শকের মন কেড়েছেন সামিরা কানের লালগালিচায় কালো ধোঁয়া বৈশ্বিক ভ্রমণ ও পর্যটন সূচকে ৩ ধাপ উন্নতি বাংলাদেশের বিশ্বজুড়ে করোনায় নতুন আক্রান্ত ছয় লাখের বেশি কমলগঞ্জে ছড়ার পানিতে ডুবে দুই শিশুর মৃত্যু ১০ লাখ টাকা আত্মসাৎ : প্রতারণা মামলায় বড়লেখার সেই তাজ উদ্দিন কারাগারে মৌলভীবাজারের জেলা প্রশাসক এর সাথে অস্ট্রেলিয়ান হাইকমিশনারের সৌজন্য সাক্ষাৎ। বাংলাদেশে আরও সুইস বিনিয়োগের আহ্বান পররাষ্ট্র প্রতিমন্ত্রীর অ্যাডিশনাল ডিআইজি, সিলেট রেঞ্জ, পুলিশ অফিস হিসাব শাখার ১ম অর্ধ বার্ষিক পরিদর্শন


বাংলাদেশে নারীর জন্য রাজনীতি কতটা সহজ – শীর্ষবিন্দু\nপ্রচ্ছদ/রাজনীতি/বাংলাদেশে নারীর জন্য রাজনীতি কতটা সহজ\nরাজনীতি ডেস্ক: বাংলাদেশে রাজনৈতিক দলগুলোতে নারীদের অংশগ্রহণ নিশ্চিত করার জন্য দলগুলোর কমিটিতে যে সংখ্যায় নারী সদস্য রাখার বাধ্য-বাধকতা রয়েছে তা এখনো পূরণ করতে পারেনি কোনও দলই।\nদেশের প্রধান রাজনৈতিক দলে নারীদের দেখা গেলেও, ইসলামী দলগুলোতে তা নেই বললেই চলে। এমন প্রেক্ষাপটে আবারও চিঠি দিয়ে নির্ধারিত সময়ের আগে ওই নারী নেতৃত্ব নিশ্চিত করার জন্য তাগাদা দিয়েছে নির্বাচন কমিশন।\nকিন্তু বাংলাদেশে রাজনৈতিক দলে নারীদের জায়গা করে নেয়া কতটা সহজ? বিশেষ করে মাঠপর্যায়ের রাজনীতিতে?\nবিবিসির এমন এক প্রশ্নের জবাবে বরিশালের একজন সক্রিয় রাজনৈতিক কর্মী নিগার সুলতানা হনুফা বলেন সাংগঠনিকভাবে দক্ষ হলে নেতাকর্মীরা সহযোগিতা করে এবং সেটা তিনি পাচ্ছেন।\nকিন্তু মূল দলে কাজ করার সুযোগ কতটা – এমন প্রশ্নের জবাবে তিনি বলেন সে সুযোগটা তিনি পাবেন।\nনিগার সুলতানা একসময় ছাত্র ইউনিয়নের সাথে যুক্ত ছিলেন, পরবর্তী আওয়ামী লীগের সাথে সম্পৃক্ত হন। বর্তমানে তিনি বরিশালে মহিলা আওয়াম লীগের যুগ্ম সাধারণ সম্পাদক।\n১৯৯৫ সালে বরিশালের প্রথম নারী হিসেবে পুরুষদের সাথে সরাসরি প্রতিদ্বন্ধিতা করে তিনি কাউন্সিলর নির্বাচিত হন।\nপুরুষ সহকর্মীরা কতটা সহায়তা করে জানতে চাইলে তিনি বলেন এটা কাজের মধ্য দিয়ে করে নিতে হয়। নারীদের অনেক সমস্যা এর মধ্যে আর্থিক সমস্যা প্রধান, আর রাজনৈতিক দলে অবস্থান তৈরি করা বা রাজনৈতিকভাবে একটা জায়গায় পৌঁছানো নারীদের জন্য একেবারে সহজ কাজ নয়”।\nতবে তার মতে কাজ করলে কমবেশি মূল্যায়ন হয় এবং রাজনৈতিক দলগুলো সেটা দিচ্ছে বলেই মনে করেন তিনি।\nমাঠপর্যায় থেকে রাজনীতি করে নারীরা কি একটি দলের কেন্দ্রীয় পর্যায় পর্যন্ত যেতে পারেন? সে সুযোগ কি আছে ? – এমন প্রশ্নের জবাবে নিগার সুলতানা বলেন, “এটা কঠিন প্রশ্ন কারণ নাই বললেই চল”।\nতিনি বলেন তৃণমূল পর্যায় থেকে নারীদের নেয়া উচিত, মূল্যায়নও হওয়া উচিত।\nবাংলাদেশে অনেক দিন ধরেই রাজনৈতিক দলগুলোর সিদ্ধান্ত গ্রহণ প্রক্রিয়ায় নারীর অংশগ্রহণ নিশ্চিত করার বিষয় নিয়ে আলোচনা হচ্ছে।\nরাজনৈতিক দলগুলোর সমস্ত পর্যায়ের কমিটিতে ৩৩ শতাংশ নারী প্রতিনিধিত্ব নিশ্চিত করার জন্য ২০২০ সাল পর্যন্ত সময় বেঁধে দিয়েছে নির্বাচন কমিশন।আওয়ামী লীগ বা বিএনপির মতো দলে নারীদের অংশগ্রহণ থাকলেও কুড়ি শতাংশের ওপরে নারী সদস্য নেই কোনো রাজনৈতিক দলেই। সবেচেয়ে খারাপ অবস্থা ধর্মভিত্তিক ইসলামী দলগুলোর।\nখেলাফতে মজলিস নামে দলটির কেন্দ্রীয় বা তৃণমূলের কোনো কমিটিতেই কোনো নারী সদস্য নেই। খেলাফত মজলিসের যুগ্ম মহাসচিব শেখ গোলাম আসগর বিবিসি বাংলাকে বলেনদলটির সারাদেশে সদস্য সংখ্যা প্রায় দশ হাজারের মতো। তার দুই শতাংশ নারী সদস্য বলে তারা দাবি করেন।\nতার মতে,পুরুষরাই তো নেতৃত্ব দেবেন। নারীরা পুরুষদের সহযোগী। মহিলাঙ্গণে মহিলারা নেতৃত্ব দেবেন। আমাদের পলিসিটা সেটাই। সভা সমাবেশে তাদের যাওয়ার দরকার নেই।\nদেশে নিবন্ধিত ৪০টি রাজনৈতিক দলের মধ্যে ইসলামী ধর্মভিত্তিক দল ১১টি। এদের মধ্যে এমন দলও আছে যাদের কেন্দ্রীয় বা তৃণমূলের কোনো কমিটিতেই কোনো নারী সদস্য নেই।\nআওয়ামী লীগ নেতা, নুহ আলম লেলিন বলছিলেন, বাংলাদেশের সামাজিক প্রেক্ষাপটে অন্যান্য ক্ষেত্রে নারীদের অংশ দিন দিন বাড়লেও, সক্রিয় রাজনীতিতে নারীদের নিয়ে আসা এখনো চ্যালেঞ্জ।


An Exclusive Interview of Nobel Winner Amartya Sen on Contemporary issues - Anandabazar\nAn Exclusive Interview of Nobel Winner Amartya Sen on Contemporary issues\nআমরা তো মোটামুটি গ্র্যান্ড ক্যানিয়নের তলায় পড়েছি\n১৮ জুলাই ২০১৭ ০০:২৮\nপ্রশ্ন: সম্প্রতি আপনি বলেছেন, পশ্চিমবঙ্গের সমাজে সাম্প্রদায়িক সম্প্রীতির একটা ঐতিহ্য আছে, ইদানীং এখানেও সাম্প্রদায়িকতার উপদ্রব ঘটছে কেন, খতিয়ে দেখা দরকার। এই প্রসঙ্গেই প্রশ্ন, সামগ্রিক ভাবে ভারতীয় সমাজেরও তো নিজস্ব কিছু শক্তি ছিল, জোরের জায়গা ছিল? আজ সেটা কেন এমন দুর্বল হয়ে গেল যে সাম্প্রদায়িক রাজনীতি দেশ জুড়ে এত প্রবল হয়ে উঠতে পারল? আমরা এই অবস্থায় এসে পৌঁছলাম কী করে?\nঅমর্ত্য সেন: আমার ধারণা, এই সম্ভাবনাটা ভারতে চিরকালই ছিল। আমাদের দেশে জাতিভেদের কাঠামোটা খুব প্রাচীন। এখন, নীচের তলার মানুষের প্রতি উঁচু জাতের যে দৃষ্টিভঙ্গি, সেটার মধ্যে তো আইডেন্টিটি বা সত্তার একটা প্রশ্ন আছে। এবং সেটা রক্ষণশীল হিন্দু আইডেন্টিটি। এই সত্তাটাকে বাকি সমাজের ওপর চাপিয়ে দেওয়ার একটা প্রচেষ্টা বরাবরই ছিল। গাঁধীজি এক ভাবে এই সমস্যাটার মোকাবিলা করতে চেয়েছিলেন। এই প্রসঙ্গে বলি, অরুন্ধতী রায় অম্বেডকরকে নিয়ে তাঁর একটি লেখায় এ ব্যাপারে গাঁধীর কঠোর সমালোচনা করেছেন। লেখাটি নানা দিক দিয়ে সুন্দর, কিন্তু অরুন্ধতীর গাঁধী-নিন্দাটি বোধ হয় ন্যায্য নয়। আমি মনে করি গাঁধী আসলে চেষ্টা করেছিলেন, কিছু কিছু ব্যাপারে উঁচু জাতের হিন্দুদের সঙ্গে আপস করে অন্য কিছু বিষয়ে সংস্কারে তাদের রাজি করাতে, যেমন জাতিভেদের তেজ কমানো, রিজার্ভেশন বা সংরক্ষণ চালু করা, এবং সর্বত্র ‘নিচু’ জাতের মানুষের প্রবেশাধিকার প্রতিষ্ঠা করা। আসলে গাঁধীর রাজনীতির জটিলতাটা বোঝা দরকার।\nকী করে আমরা এত দিন সাম্প্রদায়িকতার বিপদটাকে অনেক দূর ঠেকিয়ে রাখতে পেরেছি, এখানে তার একটা উত্তর আছে বলে আমি মনে করি। কেবল গাঁধী নন, আমরা কিছু ভাল নেতা পেয়েছি, যাঁরা বুদ্ধিমত্তার সঙ্গে, কিছু কিছু আপস করে, ওই বিপদটার মোকাবিলা করেছেন। স্বাধীনতার পরেও বড়লোক এবং উঁচু জাতের হিন্দুদের মধ্যে একটা আঁতাঁতের সম্ভাবনা গোড়া থেকেই ছিল। এবং সেই আঁতাঁত থেকে অন্যদের সরিয়ে রাখার বা বিচ্ছিন্ন করার একটা আশঙ্কাও ছিল। রাজনৈতিক আদানপ্রদানের মাধ্যমে, কিছু কিছু আপস করে, সেটা অনেক দিন ঠেকিয়ে রাখা গিয়েছিল। কিন্তু উচ্চবর্ণের হিন্দুদের প্রভাব বিস্তারের একটা তাগিদ বরাবরই ছিলই। এখন সেটাই অনেক বেশি উন্মুক্ত ও তেজী হয়েছে। হিন্দুত্বের রাজনীতিও মাথা চাড়া দিয়েছে এবং খোলাখুলি দেশবিজয়ের পর্যায়ে হাজির হয়েছে। উচ্চবর্ণের হিন্দু ছাড়া দেশের বাকি লোকেদের এতে ত্রাস বোধ করার সত্যিই কারণ আছে।\nপ্র: এখন কী করণীয়?\nউ: এটা খুব দুঃখের কথা যে, আমরা এখানে এসে পৌঁছেছি। কিন্তু আমাদের মানতে হবে, আমরা এখানে পৌঁছেছি। এখন যে অবস্থা, সেটা তো মোটামুটি গ্র্যান্ড ক্যানিয়নের তলায় পড়ে যাওয়া বলতে পারি। এখন যদি বলা হয় যে, এখানে থাকলে চলবে না, ওপরে উঠে সমতল, উর্বর জমি চাষ করতে হবে, সেটা খুবই ভাল কথা, কিন্তু আগে এই ক্যানিয়ন থেকে বেরোতে হবে তো!\nপ্র: কী ভাবে সেটা সম্ভব?\nউ: ইতিহাসের দিক দিয়ে দেখলে সহজ ব্যাখ্যা পাওয়া যায় না, আর ভবিষ্যতের দিক দিয়ে দেখলে কোনও সহজলভ্য সমাধান পাওয়া যায় না। অন্তত সে রকম কোনও সমাধান আমার জানা নেই। তবে ইতিহাসের কিছু শিক্ষা হয়তো আমরা নেওয়ার চেষ্টা করতে পারি।\nবিংশ শতাব্দীর বিশের দশকে ইটালিতে আন্তোনিয়ো গ্রামশির চিন্তাধারায় বিশেষ ভাবে অনুপ্রাণিত— তাঁর ছাত্রই বলা যায়— পিয়েরো স্রাফা, গ্রামশিকে দুটো জিনিস বলেছিলেন। স্রাফা, আমার মাস্টারমশাই, ছিলেন কেমব্রিজে, তাই তাঁর রাজনৈতিক বিশ্লেষণ আমার খুবই পরিচিত। তাঁর একটা বক্তব্য ছিল— যারা ফ্যাসিজমের বিরোধী, তাদের সঙ্গে একত্র হওয়া এখন কর্তব্য, অন্যান্য ব্যাপারে আমাদের মতবিরোধ থাকলেও। দ্বিতীয়ত, স্রাফা বললেন, যে জিনিসটা ‘আমরা মার্ক্সিস্টরা’ তুলনায় তুচ্ছ বলে মনে করেছি, যেমন পার্সোনাল লিবার্টি বা ব্যক্তিগত স্বাধিকার, সেগুলো ফ্যাসিজমের দ্বারা আক্রান্ত হচ্ছে। সেগুলোকে রক্ষা করা আমাদের প্রধান কর্তব্যের মধ্যে পড়ে। যদিও এটা শ্রেণিসংগ্রামের ছকে বাঁধা নয়, কিন্তু এই মুহূর্তে শ্রমিক শ্রেণির সবচেয়ে বেশি প্রয়োজন হচ্ছে পার্সোনাল লিবার্টি— ব্যক্তিগত স্বাধিকার। স্রাফার বক্তব্যগুলো গ্রামশি তখন মানলেন না। তিনি বললেন, স্রাফা সূক্ষ্ম চিন্তায় সক্ষম হলেও এ ক্ষেত্রে তাঁর চিন্তাধারা বুর্জোয়া। কমিউনিস্ট পার্টি তখন বৃহত্তর ঐক্যের পথ স্বীকার করল না। কিন্তু তার পরে যখন ফ্যাসিবাদ প্রবল হয়ে উঠল, তার বিরুদ্ধে প্রতিরোধ তৈরি হল, সেই প্রতিরোধে বিভিন্ন বিরোধী শক্তি এক হল, কমিউনিস্টরাও তাদের সঙ্গে যোগ দিলেন। এবং এর পরে সেই সম্মিলিত প্রতিরোধ আরও অনেকটা অগ্রসর হল, ইউরোপের দেশগুলির অভ্যন্তরেই কেবল নয়, তাদের পরস্পরের মধ্যে একটা সংহতি নির্মাণে উদ্যোগী হলেন ফ্যাসিবাদবিরোধী আন্দোলনের কিছু বামপন্থী নেতা। অর্থাৎ, প্রথমে কমিউনিস্টদের অবস্থানটা ছিল: শ্রেণিযুদ্ধ ছাড়া কিছু চলবে না। তার পরে দাঁড়াল: শ্রেণিযুদ্ধ মাথায় রেখেও এখন ফ্যাসিবাদের বিরুদ্ধে লড়তে হবে ইটালিতে। তার পরে বলা হল: ফ্যাসিবাদের এ রকম উত্থান যাতে আর না হয়, সে জন্য ইউরোপে আমাদের সমবেত ভাবে প্রস্তুত থাকতে হবে, যে সূত্রে ইউরোপিয়ান ইউনিয়নের গোড়াপত্তন হল।\nসমন্বয়: নানা বিরোধী দলের নেতারা সমবেত হয়েছেন রাষ্ট্রপতি পদের জন্য মীরা কুমারের নাম ঘোষণা করতে। দিল্লি, জুন ২০১৭। ছবি: পিটিআই\nপ্র: এখন ভারতে সেই রকম একটা কোয়ালিশন তৈরির প্রয়োজন বলে আপনি মনে করেন?\nউ: হিন্দুত্বের বিভেদসৃষ্টিকে রাজনীতিতে প্রতিরোধ করা এখন খুবই প্রয়োজনীয়। তার জন্যে রাজনীতির বিভিন্ন মহলের কর্মীদের পরস্পর হাত মেলানো দরকার। কোয়ালিশন মানে এই নয় যে, সেটা সব সময় সুস্থির থাকবে। তার মধ্যে নানা রকম দ্বন্দ্ব থাকতে পারে, বিভিন্ন বিষয়ে বিভিন্ন শরিকের মতের অমিল থাকতেই পারে, কিন্তু যে লক্ষ্যটাকে অগ্রাধিকার দেওয়া হচ্ছে, তার কথা মাথায় রেখে নানা রকম মতভেদকে মানিয়ে চলতে হবে। কী ভাবে সেই সমন্বয়ের কথা বলা হচ্ছে, সেটাও বিচারবিবেচনা করা দরকার। দুটো দল পরস্পর হাত মেলাচ্ছে, এ ভাবে বললে হয়তো সমস্যা হতে পারে, কিন্তু কোনও কোনও বিষয়ে তারা একমত হয়েছে, এটা বলতে সেই সমস্যা হবে না। এটাই সুচিন্তিত স্ট্র্যাটেজির প্রশ্ন।\nপ্র: সাম্প্রদায়িকতার বিরুদ্ধে লড়াইয়ের স্বার্থে অন্য নানা প্রশ্নে, যেমন দুর্নীতির প্রশ্নে আপসের প্রয়োজন হতে পারে...\nউ: সেই প্রশ্ন আছে, নিশ্চয়ই। যেমন, এটা তো ঠিকই যে, সাম্প্রদায়িক রাজনীতির বিরুদ্ধে একজোট হতে গেলে লালুপ্রসাদকে সঙ্গে না নিলে চলবে না। দুর্নীতির সম্ভাবনার দিক থেকে দেখলে সেটা বাঞ্ছনীয় না-ও হতে পারে, কারণ তাঁর বিরুদ্ধে দুর্নীতির অভিযোগ অতীতে প্রমাণিত হয়েছে। কিন্তু তাঁর মধ্যে সাম্প্রদায়িকতা-বিরোধী যে শক্তি আছে— এবং যেটা ভেঙে যাওয়ার সম্ভাবনা খুব কম বলেই মনে হয়— হিন্দুত্ববাদী রাজনীতির বিরুদ্ধে লড়াইয়ে তার ভূমিকা খুবই গুরুত্বপূর্ণ। পাশাপাশি এটাও মনে রাখতে হবে যে, দুর্নীতিগ্রস্ত লোকের সংখ্যা ভারতের রাজনীতিতে আশ্চর্য রকমের বেশি, এবং দুর্নীতির অভিযোগে এখন বেছে বেছে বিজেপি-বিরোধীদেরই ধরা হচ্ছে, যে যত বিরোধী তাকে তত বেশি ধরা হচ্ছে। এখন প্রশ্ন হচ্ছে, সাম্প্রদায়িকতার বিরুদ্ধে লড়াইয়ে দুর্নীতির প্রশ্নটাকে অগ্রাধিকার দেওয়া হবে কি না।\nপ্র: নীতীশ কুমার কী করবেন, সেটা একটা বড় প্রশ্ন হয়ে দাঁড়িয়েছে।\nউ: নীতীশ কুমার কিন্তু বলেননি যে, লালুপ্রসাদের ছেলেকে পদত্যাগ করতেই হবে। এ ব্যাপারে সংবাদমাধ্যম একটু ভুল বলছে। নীতীশ বলছেন, হয় তেজস্বীকে পদত্যাগ করতে হবে, নয়তো তাঁর বিরুদ্ধে আনা অভিযোগগুলোর জবাব দিতে হবে, কেবল ‘আমাদের হেনস্তা করা হচ্ছে’ বললে চলবে না। নীতীশ বুদ্ধিমান, নীতিমান লোক, তিনি বিজেপির দিকে চলে যাবেন বলে আমার মনে হয় না। তিনি জানেন, সে ক্ষেত্রে বিজেপি এখন যা-ই বলুক না কেন, পরে ধূলিসাৎ করে দেবে। তাই আমার মনে হয়, তিনি— দুর্নীতির প্রশ্নটা তুলেও— লালুপ্রসাদের সঙ্গে থাকার চেষ্টা যথাসম্ভব করবেন। তবে প্রশ্নটা কেবল নীতীশ কুমারকে নিয়ে নয়, সামগ্রিক ভাবে বিরোধী দলগুলো কী করতে পারে ও তা যথেষ্ট করছে কি না, সেটাই ভাবা দরকার।\nপ্র: উপরাষ্ট্রপতি পদের প্রার্থী হিসেবে বিরোধীরা গোপালকৃষ্ণ গাঁধীকে বেছে নিয়েছে, রাষ্ট্রপতি পদের জন্যই তো এটা করতে পারত...\nউ: আমি তো অনেক দিন ধরেই বলার চেষ্টা করছি যে, বিরোধী দলগুলির পক্ষ থেকে গোপাল গাঁধী রাষ্ট্রপতি পদের জন্য সবার সম্মতিতে দাঁড়াতে পারতেন। কিন্তু কংগ্রেসি কর্তৃপক্ষ নির্ধারণ করলেন, ‘বিজেপি আগে নিজের প্রার্থী স্থির করুক, তার পরে আমরা আমাদের পছন্দটা জানাব’ এব‌ং ‘ওরা দলিত প্রার্থী দিলে আমরাও দলিত প্রার্থী দেব’ ইত্যাদি। এই ট্যাকটিকসর্বস্ব চিন্তাধারা শুধু ন্যায়বিরোধী নয়, এতে সাফল্যের সম্ভাবনাও খুবই কম। হিন্দুত্বের সঙ্গে লড়াইয়ে ন্যায়ের দিকে জোর দিয়ে গুরুত্বপূর্ণ স্ট্র্যাটেজি তৈরি করাও খুবই প্রয়োজন।\nপ্র: আপনি বলেছেন, বিরোধীদের যথাযথ স্ট্র্যাটেজি নিয়ে ভাবতে হবে, শুধু ট্যাকটিক দিয়ে তারা বিজেপির সঙ্গে এঁটে উঠতে পারবে না। এই সূত্রে একটা প্রশ্ন। এ দেশে শিক্ষা স্বাস্থ্য পুষ্টি ইত্যাদি ক্ষেত্রে এনটাইটলমেন্ট বা স্বত্বাধিকারের দাবি, স্বত্বাধিকারের বৈষম্য দূর করার দাবি নিয়ে আন্দোলন এখন খুব স্তিমিত। সেই আন্দোলনটা জোরদার করে তুলতে পারলে কি সাম্প্রদায়িকতার মোকাবিলা তুলনায় শক্তি পাবে?\nউ: বর্তমান প্রেক্ষিতে এমন কোনও অবস্থানের কথা আমরা ভাবতে পারি না, যেখানে কোনও রকমের ‘টেনশন’ নেই, টানাপড়েন নেই। বিভিন্ন ধরনের স্বত্বাধিকারের ক্ষেত্রে এ দেশে অসাম্য, অন্যায্যতা তো খুব বেশিই, এবং তা বেড়েই চলেছে। অসাম্যের বিরুদ্ধে লড়াইয়ের পাশাপাশি সবার— এবং সব জাতির, সব সম্প্রদায়ের— সামগ্রিক উন্নতির কথাও একসঙ্গে ভাবা সম্ভব। এতে কোনও বিরোধ নেই।\nপ্র: আপনি গত শতাব্দীর সত্তরের দশক থেকে এ বিষয়ে ক্রমাগত আমাদের সচেতন করে এসেছেন...\nউ: আমাকে অনেকেই প্রশ্ন করেন, আমি এত কাল ধরে একই কথা বার বার বলি কেন। আমার উত্তর হল, সমস্যাটা এত কাল ধরে এক থেকে গেলে আমার কথাটাই বা পালটায় কী করে! এখন, এই দীর্ঘমেয়াদি সমস্যাগুলোর মোকাবিলা করা নিশ্চয়ই দরকার। কিন্তু তার ওপর নতুন সাম্প্রদায়িক সংকট আবির্ভূত হয়েছে। যে হিন্দুত্ববাদী শক্তি এখন দেশ চালাচ্ছে, তাদের যদি না সরানো যায়, তা হলে ওই অসাম্য বা অন্যায্যতার সমস্যাগুলোর সঙ্গে লড়াই করা আরও কঠিন হয়ে যাবে, তখন এ ব্যাপারে কিছু করা অসম্ভব রকম কঠিন হবে। বিজেপির মতো পার্টিকে নিয়ে এই ভয়টা খুব বেশি। পুরনো স্বতন্ত্র পার্টি যদি হত, তা হলে এই ভয়টা ততটা থাকত না— গণতন্ত্রের পথে তাদের মোকাবিলা করা যেত। কিন্তু বিজেপি তো সে ভাবে চলে না, তারা আরএসএসের আদর্শ মেনে সব কিছু নিজেদের দখলে আনতে চায়। তারা সব জায়গায় নিজের লোক বসাবে, আইনগুলো বদলে দেবে, ক্রমশ বিচারব্যবস্থাকেও নিয়ন্ত্রণের চেষ্টা করবে এবং নতুন বিচারকদের গদিতে বসাবে।\nপ্র: গণতন্ত্রকে রক্ষার জন্য যে প্রতিষ্ঠানগুলো গুরুত্বপূর্ণ ভূমিকা পালন করে, সেগুলোকে ক্রমশ নিজেদের নিয়ন্ত্রণে আনবে।\nউ: যে প্রতিষ্ঠানগুলো থাকলে অসাম্য, অনৈক্য, অন্যায্যতার বিরুদ্ধে যুদ্ধটা চলতে পারে, হিন্দুত্বের রাজনীতি সেই প্রতিষ্ঠানগুলোকে তুলে দিতে চায়, এ রকম মনে করার সত্যিই কারণ আছে। এই দিক থেকে দেখলে, অসাম্য, অনৈক্য, অন্যায্যতার বিরুদ্ধে লড়াইয়ের জন্যই সাম্প্রদায়িকতার বিরুদ্ধে লড়াইকে এই মুহূর্তে অগ্রাধিকার দিতে হবে। বিশেষ করে বাম দলগুলির ভাবা দরকার যে, সাম্প্রদায়িক শক্তিকে প্রতিহত করার জন্য সেই শক্তির বিরোধীরা যদি একজোট হয়, সেটা বামপন্থী চিন্তাধারা থেকে সরে যাওয়া নয়, বরং তা সেই চিন্তাকে কার্যকর হতেই সাহায্য করবে।\nপ্র: সাম্প্রদায়িকতা তো বামপন্থী আদর্শের অন্যতম প্রধান শত্রু, কারণ শ্রমজীবী মানুষের মধ্যে সে কেবল ভেদাভেদ সৃষ্টি করে না, অত্যন্ত কুৎসিত, নিষ্ঠুর এবং হিংস্র ভেদাভেদ সৃষ্টি করে।\nউ: এখানে বাংলাদেশের কথাটা খুব প্রাসঙ্গিক বলে মনে করি। সেখানে সাম্প্রদায়িক শক্তির বিরুদ্ধে বিরাট লড়াই চলছে। যাঁরা সেই লড়াই করছেন, তাঁরা প্রচণ্ড সমস্যা এবং আক্রমণের শিকার হয়েও মাথা নত করেননি। সেখানকার মানুষ যে এই লড়াইটা করতে পারছেন, তার কতকগুলো কারণ আছে। এক, দেশভাগের সময় একটা ব্যাপার হয়েছিল। বেশির ভাগ জমিদার হিন্দু ছিলেন, তাঁরা পালিয়ে গেলেন, ফলে বিনা যুদ্ধে একটা ভূমি সংস্কার হয়ে গেল, যেটা আর্থিক ভেদাভেদ অনেকটা কমিয়ে দিল এবং তার ফলে সমবেত আন্দোলন গড়ে তোলা তুলনায় সহজ হল। দুই, বাংলা ভাষা নিয়ে আন্দোলনে সমাজের নানা দিক থেকে বহু মানুষ একসঙ্গে যোগ দিলেন, এর ফলে পরবর্তী কালে শিক্ষা বা স্বাস্থ্যের মতো নানা ক্ষেত্রে সামাজিক অগ্রগতি সহজ হল। বিশেষ করে মেয়েদের ভূমিকা অনেক জোরদার হতে পারল। বিভিন্ন সামাজিক মাপকাঠিতে বাংলাদেশ এখন ভারতের চেয়ে এগিয়ে, এর পিছনে অনেকে মিলে কাজ করার এই ধারাটি খুব বড় ভূমিকা নিয়েছে। এবং এটাই আবার বিভিন্ন স্তরের মানুষকে সাম্প্রদায়িক শক্তির বিরুদ্ধে একজোট হতে সাহায্য করেছে। এ থেকে আমাদের অবশ্যই শিক্ষা নেওয়া জরুরি। এবং আমার ধারণা, সাম্প্রদায়িকতার বিরুদ্ধে লড়াই করতে গিয়ে আমরা নিজেদের মধ্যে যে সংহতি গড়ে তুলতে পারি, সেখানে বিভিন্ন শ্রেণি থেকে লোক থাকবেন, তাতে বামপন্থীদের মধ্যে চ্যাটার্জি, ব্যানার্জি, বসু, সেন’দের যে দাপট, সেটাও হয়তো কিছুটা ভাঙবে।\nAmartya Sen Interview Celebrity Celebrity Interview Contemporary Issuesঅমর্ত্য সেন


করোনার ৩ টি নতুন উপসর্গ দেখা দিচ্ছে! আপনার অজান্তে থাবা বসাতে পারে\nHome/Uncategorized/করোনার ৩ টি নতুন উপসর্গ দেখা দিচ্ছে! আপনার অজান্তে থাবা বসাতে পারে\nকরোনার ৩ টি নতুন উপসর্গ দেখা দিচ্ছে! আপনার নেই তো এই উপসর্গগুলো..- মারাত্মক ছোঁয়াচে করোনাভাইরাসে কাঁপছে পুরো দুনিয়া। মারণ এই ভাইরাস নিয়ে চরম আতঙ্কিত মানুষ। কী থেকে ভাইরাস ছড়াচ্ছে, কীভাবে অসুখ বাড়ছে, কাদের আক্রান্ত হওয়ার সম্ভাবনা বেশি, লক্ষণগুলো কী—এই সব নানা রকম বিষয়ই আলোচিত হচ্ছে। সাধারণত শুষ্ক কাশি ও জ্বরের মাধ্যমেই শুরু হয় উপসর্গ,\nপরে শ্বাস প্রশ্বাসে সমস্যা দেখা দেয়। সাধারণত রোগের উপসর্গগুলো প্রকাশ পেতে গড়ে পাঁচ দিন সময় নেয়। সাধারণ এসব লক্ষণের পাশাপাশি এবার করোনার আরও নতুন তিনটি লক্ষণ পাওয়া গেছে। বিশ্বজুড়ে অনেক করোনা রোগীর মাঝেই নতুন এই লক্ষণগুলি দেখা যাচ্ছে। বর্তমানে করোনভাইরাসে আক্রান্তরা আগের লক্ষণগুলো ছাড়াও নতুন এই তিনটি হালকা উপসর্গের কথা বলছেন। যেহেতু ভাইরাসটি এখন যুক্তরাজ্যের মহামারি আকার ধারণ করেছে।\nসেহেতু দেশটির স্বাস্থ্য কর্মকর্তারা জনগণকে নতুন এই তিনটি উপসর্গের বিষয়ে সতর্ক করে দিয়েছেন। চলুন তবে জেনে নেই সেই নতুন ৩টি উপসর্গ –\nযুক্তরাজ্যে অনেক কভিড-১৯ রোগীর শরীর জ্বলাপোড়া দেখা যাচ্ছে। এটা করোনার সম্পূর্ণ নতুন একটি লক্ষণ। ইতোপূর্বে এই লক্ষণটি দেখা যায়নি। যদিও যুক্তরাজ্যের স্বাস্থ সংস্থা এটিকে পর্যবেক্ষণে রেখেছেন। আনুষ্ঠানিক এখনও লক্ষণ হিসাবে তালিকাভুক্ত করা হয়নি। জ্বালাপোড়ার পাশাপাশি অনেকে আবার ত্বকে ঠান্ডা অনুভব করছেন। তারানা বার্ক নামের একজন টুইটারে লিখেছেন,যে তার সঙ্গীর অসুস্থতায় ত্বকে সংবেদনশীলতা দেখা দিয়েছিল।\nত্বক জ্বলছে এমন অনুভব হয়েছিল। মিয়াফি নামের আরেকজন লিখেছেন, আমার ত্বকে বৈদ্যুতিক শকের মতো অনুভূতি রয়েছে। মার্কিন যুক্তরাষ্ট্রে প্রোহেলথ কেয়ার অ্যাসোসিয়েটসের সংক্রামক রোগের প্রধান ডা. ড্যানিয়েল গ্রিফিন পরামর্শ দিয়েছেন যে এই অনুভূতিটি রোগীদের স্নায়ুতন্ত্রের প্রতি অটো-ইমিউন প্রতিক্রিয়ার অংশ হতে পারে। স্পষ্টতই এটি সনাক্ত করা গেছে, তবে এটি কতটা বিস্তৃত তা আমরা এখনও নিশ্চিত নই।\nকরোনভাইরাসের আরও একটি হালকা লক্ষণ হল প্রায়শই টয়লেটে যাওয়ার প্রয়োজন। নতুন অনেক রোগীর ক্ষেত্রে এই উপসর্গটি দেখা যাচ্ছে। বিষয়টি সম্পর্কে ডা. ডায়ানা বলেন,হজমের সমস্যা এবং অন্ত্র অভ্যাসের পরিবর্তনগুলি – বিশেষত পাতলা মল এবং\nটয়লেটে আরও ঘন ঘন যাওয়া কখনও কখনও করোনার প্রাথমিক লক্ষণ হতে পারে। অনেক রোগীর ক্ষেত্রে এটা দেখা গেছে। অনেকের ক্ষেত্রে প্রাথমিকভাবে ডায়রিয়ার লক্ষণ দেখা গেছে, পরে পরীক্ষায় দেখা গেছে তারা কভিড-১৯ পজেটিভ।\nPrevious করোনা প্রাদুর্ভাবকালে বাঁচতে হলে ভুলেও এই ৯টি কাজ করবেন না\nNext প্রবল বেগে ধেয়ে আসছে কালবৈশাখী


ফরিদগঞ্জ উপজেলা মাসিক সমন্বয় সভা ও আইন শৃঙ্খলা মিটিং এ সুরক্ষা সামগ্রী বিতরণ\nজাকির হোসেন সৈকত,ফরিদগঞ্জ: ফরিদগঞ্জ উপজেলা পরিষদের মাসিক সমন্বয়সভা ও আইন শৃঙ্খলা মিটিং অনুষ্ঠিত হয়েছে। সভায় করোনা ভাইরাসের বিস্তার রোধকল্পে প্রতিরোধমূলক ব্যবস্থা গ্রহণের জন্য স্থানীয় সরকার বিভাগ হতে ২০১৯-২০২০ অর্থ বছরের বার্ষিক উন্নয়ন কর্মসূচির আওতায় ফরিদগঞ্জ উপজেলার জন্য বরাদ্দকৃত অর্থে সকল ইউনিয়নে সুরক্ষা সামগ্রী বিরতণ করা হয়।\n২৫ জুন বৃহস্পতিবার সকালে উপজেলা পরিষদ মিলনায়তনে উক্ত সভা অনুষ্ঠিত হয়। সুরক্ষা সামগ্রী বিতরণ অনুষ্ঠানে উপজেলা নির্বাহী অফিসার শিউলি হরি’র সভাপ্রধানে অনুষ্ঠানে প্রধান অতিথি হিসেবে উপস্থিত ছিলেন উপজেলা পরিষদ’র চেয়ারম্যান মোহাম্মদ জাহিদুল ইসলাম রোমান। অনুষ্ঠানে ইউনিয়ন পরিষদের চেয়ারম্যানদের হাতে সুরক্ষা সামগ্রী তুলে দেন অতিথিরা। ইউনিয়ন পরিষদের চেয়ারম্যান ছাড়াও অনুষ্ঠানে আরো উপস্থিত ছিলেন উপজেলা সহকারী কমিশনার (ভূমি) শারমিন আক্তার, উপজেলা স্বাস্থ্য ও পরিবার পরিকল্পনা কর্মকর্তা (টি.এস.ও) ডা. আশরাফ আহম্মেদ চৌধুরী, উপজেলা পরিষদের ভাইস চেয়ারম্যান তসলিম আহমেদ, ফরিদগঞ্জ প্রেসক্লাব’র সভাপতি মো.কামরুজ্জামান ও সাধারণ সম্পাদক আ. ছোবহান লিটন প্রমুখ।\nএর আগে একই মিলনায়তনে উপজেলা পরিষদ চেয়ারম্যান মোহাম্মদ জাহিদুল ইসলাম রোমান’র সভাপ্রধানে মাসিক আইন শৃঙ্খলা ও উন্নয়ন সভা অনুষ্ঠিত হয়েছে। সভায় উপজেলার সকল দপ্তরের কর্মকর্তাগণ ও ইউপি চেয়ারম্যানগণ উপস্থিত ছিলেন।\nপূর্ববর্তী সংবাদআম বিক্রির লভ্যাংশ দিয়ে অসচ্ছল মানুষের পাশে ঢাবি ও চুয়েট শিক্ষার্থী\nপরবর্তী সংবাদনরসিংদীর অতিরিক্ত পুলিশ সুপার জাকির হাসানের বিদায় সংবর্ধনা\nতানোরে মটর বাইকের নিয়ন্ত্রণ হারিয়ে দুই যুবকের মৃত্যু\nরাজশাহীতে ১৫ মে থেকে আম পাড়া শুরু বিষমুক্ত রাখতে সময়সীমা বেঁধে...\nচাঁদপুরের অর্ধশতাধিক গ্রামে আজ পবিত্র ঈদুল আযহা উদযাপিত\nকাল থেকে কুমিল্লা টাউল হলে শুরু হচ্ছে বাংলাদেশ ক্ষেতমজুর সমিত’র...\nহিলিতে ডাকাতি, আতংকে ব্যবসায়ীরা


রাত পোহালেই ভোটের ফল, জিতবে কে! স্ট্যাম্প পেপারে সই করে চলছে বাজি – TheWall\nOn মে ২৩, ২০১৯ ১২:২৫ পূর্বাহ্ণ\nদ্য ওয়াল ব্যুরো, মুর্শিদাবাদ: প্রতীক্ষা শেষ। ফল ঘোষণা হবে রাত পোহালেই। কোন দল কেন্দ্রের ক্ষমতায় আসবে, রাজ্যেই বা বহাল হবে কোন দলের আধিপত্য, তা নিয়ে দেশ জুড়ে জল্পনা তুঙ্গে। মানুষের সমস্ত আলোচনার কেন্দ্রেই যেন কালকের লোকসভা ভোটের ফল। বিভিন্ন সংবাদমাধ্যমের এক্সিট পোল এই আলোচনার মাত্রা বাড়িয়ে দিয়েছে আরও। আর এ সবের মধ্যেই চোরাগোপ্তা রমরমা চলছে জুয়ার বাজারেও।\nতবে সব কিছুকে যেন ছাপিয়ে গেল ডোমকল। স্ট্যাম্প পেপারে সই করে লাখ টাকার বাজি ধরলেন ডোমকলের দুই বাসিন্দা। মোমিনপুরের বাসিন্দা তৃণমুল কংগ্রেস সমর্থক টোটন বিশ্বাস এবং রমনা এতবারনগরের বাসিন্দা মিন্টু মন্ডল লাখ টাকার বাজি ধরেছেন নিজেদের পছন্দের দলের হয়ে।\nযদি পরে কেউ অস্বীকার করে, তাই রীতিমতো দশ টাকার স্ট্যাম্প পেপারে রেভিনিউ স্ট্যাম্পের উপর সই করে ধরা হয়েছে বাজি। টোটন বিশ্বাসের দাবি তৃণমুল কংগ্রেস প্রার্থী আবু তাহের খান জিতবেনই, অন্যদিকে মিন্টু মণ্ডলের দাবি, জিতবেন কংগ্রেস প্রার্থী আবু হেনা।\nইতিমধ্যেই বিভিন্ন সোশ্যাল মিডিয়ায় ভাইরাল হয়েছে সেই চুক্তি পত্র। আদতে কি এ ভাবে বাজি ধরা যায়, তা নিয়েও যেন কারও কোনও মাথাব্যথা নেই। নিজের জায়গায় অনড় দু’জনেই।\nএলাকার মানুষ বলছেন, ‘‘এত দিন খেলা নিয়ে বাজি ধরতে দেখেছি, তাই বলে ভোট নিয়ে বাজি! তা-ও আবার এমন সাক্ষীসাবুদ রেখে রীতিমতো স্ট্যাম্প পেপারে সই করিয়ে!’’\nলাখ টাকার বাজির ফয়সালা হতে আর মাত্র কয়েক ঘণ্টা। তত ক্ষণ এই চুক্তিপত্র নিয়েই সরগরম গোটা তল্লাট।\nবেটিংয়ে জড়িতদের জামিন হতেই পুলিশের তদন্ত নিয়ে প্রশ্ন বর্ধমানে\nআইপিএল নিয়ে বেটিংয়ের বড়সড় চক্রের হদিশ মেমারিতে, পুলিশের জালে তিন


BEANIBAZARBARTA24.COMতিনি কৃতকর্মের জন্য যুগ যুগ বেচেঁঁ থাকবেন : অধ্যক্ষ দ্বারকেশ নাথ\nদানবীর প্রমথ নাথ দাসকে স্মরণ\nতিনি কৃতকর্মের জন্য যুগ যুগ বেচেঁঁ থাকবেন : অধ্যক্ষ দ্বারকেশ নাথ\nBeanibazarBarta24.com | Published on: February 12, 2020 at: 6:41 pm\nবিয়ানীবাজারবার্তা২৪.কম: বিয়ানীবাজার সরকারি কলেজের ভূমিদাতা প্রমথ নাথ দাসের ৪৩তম প্রয়াণ দিবস পালিত হয়েছে।\nবৃহস্পতিবার (১২ ফেব্রুয়ারি) দুপুরে এ উপলক্ষে কলেজ কর্তৃপক্ষ শোক র‍্যালী ও আলোচনা সভার আয়োজন করে।\nশোক র‍্যালী বিয়ানীবাজার পৌর শহরের প্রধান সড়ক প্রদক্ষিণ শেষে কলেজ মিলনায়তনে এসে এক সভায় মিলিত হয়।\nকলেজের সহযোগী অধ্যাপক জ্যোতির্ময় দাসের সভাপতিত্বে ও সহকারী অধ্যাপক মো. আব্দুল হালিমের সঞ্চালনায় প্রধান অতিথির বক্তব্য রাখেন কলেজের অধ্যক্ষ প্রফেসর দ্বারকেশ চন্দ্র নাথ।\nবিশেষ অতিথি ছিলেন উপাধ্যক্ষ মো. তারিকুল ইসলাম, সহযোগী অধ্যাপক মো. শহীদুল আলম, মো. নজরুল ইসলাম, করিম ইকবাল তাজওলী, প্রভাষক মাসুদুল হাসান, রাহুল কান্তি সরকার, সাদেকুর রহমান, আরবাব হোসেন খান, মো. জহির উদ্দিন ও মাহফুজা খানম প্রমুখ।\nসভায় প্রধান অতিথির বক্তব্য প্রফেসর দ্বারকেশ চন্দ্র নাথ বলেন, বিয়ানীবাজার সরকারি কলেজ প্রতিষ্ঠাসহ বিয়ানীবাজারের শিক্ষাক্ষেত্রে স্বর্গীয় প্রমথনাথ দাসের অবদান অবিস্মরণীয়। তাঁর এ অবদান আমরা কখনো ভুলতে পারবো না। কৃতকর্মের জন্য তিনি আমাদের মধ্যে যুগ যুগ বেচেঁঁ থাকবেন।


জেনে নিন কিভাবে মেয়েদের স্বপ্নদোষ হয়! - Health Doctor BD\nজেনে নিন কিভাবে মেয়েদের স্বপ্নদোষ হয়!\nএক গবেষণায় দেখা গেছে, ৮৫ শতাংশ মহিলা তাদের ২১ বছর বয়সের সময় স্বপ্নদোষের অভিজ্ঞতা লাভ করেন। কেউ কেউ ১৩ বছর বয়সে পড়লে এ অভিজ্ঞতা লাভ করেন। যেসব মহিলা ঘুমের মধ্যে চরম পুলক লাভ করেন, সাধারণত তাদের বছরে কয়েকবার এটা হয়। মহিলাদের রতিমোচন হিসেবে ঘুমের মধ্যে যৌন উত্তেজনা জাগে যার মাধ্যমে তারা রতিমোচনের অভিজ্ঞতা লাভ করেন। পুরুষদের ক্ষেত্রে তাদের স্বপ্নদোষ নির্ণয় করা সহজ, কারণ হলো বীর্য। মহিলাদের যোনিপথে নিঃসরণ রাগ মোচন ছাড়াই যৌন উত্তেজনার চিহ্ন হতে পারে


আমার এই দেশটির জন্যেই দৈনিক আমার দেশকে খুবই দরকার | আমার দেশ\nহোম উপসম্পাদকীয় আমার এই দেশটির জন্যেই দৈনিক আমার দেশকে খুবই দরকার\nআমার এই দেশটির জন্যেই দৈনিক আমার দেশকে খুবই দরকার\non: আগস্ট 30, 2020 In: উপসম্পাদকীয়14 মন্তব্য\n২০০৫ সালে সাপ্তাহিক যায় যায় দিনে “ মিডিয়ার আক্রমণে দিশাহারা বিএনপি “ শিরোনামে একটি আর্টিকেল লিখেছিলাম । তাতে সাধারণ পাঠকদের কাছ থেকে অনেক সাড়া পেলেও যাদের উদ্দেশ্যে লিখেছিলাম তাদের দৃষ্টিতে সম্ভবত সেভাবে পড়ে নাই । এখন শুধু দোষারোপ নয় – আত্মসমালোচনা , সমস্যার রুট কজ এনালাইসিস এবং যথাযথ প্রিভেন্টিভ একশন নেয়ার জন্যেই ঘটনাটি উল্লেখ করছি ।\nসেখানে একটি প্রশ্ন রেখেছিলাম , জাতীয়তাবাদী পক্ষের শক্তি যেখানে একটি বা দুটি পত্রিকা প্রকাশে হিমশিম খায় সেখানে প্রতিপক্ষের হাতে বা নিয়ন্ত্রণে এতগুলি পত্রিকা কিভাবে থাকে ? এত পাঠক এরা কোথা থেকে পায় ?\nআমরা জানি পশ্চিমবঙ্গে বাংলাদেশের চেয়ে বেশি মানুষ পত্রিকা পড়ে। সেই পশ্চিমবঙ্গে যেখানে দুয়েকটি সাদা কালো হাল্কা পাতলা পত্রিকা বের হতো সেখানে এদেশে রঙিন ঝকঝকে মোটাসোটা এতগুলি পত্রিকা প্রকাশের অর্থনৈতিক উৎসটি কোথায় ? আমাদের সেই প্রশ্ন বা সন্দেহের জবাব দিয়েছে ২০১১ সালে লন্ডনের বিখ্যাত সাময়িকী ইকোনোমিস্ট । ২০০৮ সালে ক্ষমতায় ফিরে আসার পেছনে যে ইন্ডিয়ান টাকা ও উপদেশের থলে কাজ করেছিল ম্যাগাজিনটি সেই গোমরটি ফাঁক করে দেয় । আর সেই থলে মানেই Bag of Indian cash and advice এর বিরাট একটা অংশ যে মিডিয়া বা গণমাধ্যমে খরচ করা হয়েছে তা সহজেই অনুমেয় । বিএনপি নেতৃত্বাধীন জোট সরকারের সময়ে নিত্যদিন কাগজের প্রথম পাতায় মন্তব্য কলাম , ব্যর্থ রাষ্ট্রের জুজুর ভয়ে সারাদেশকে আৎকে তুলেছে ।\nএসব গোগ্রাসে গিলে আমাদের সর্বনাশটি আমরা নিজেরা করেছি । যে বুলেটটি দিয়ে আমাদেরকে গুলি করা হবে সেই বুলেটের খরচটি জুগিয়েছি আমরা , ওদের কাগজের অগ্রসর চিন্তার পাঠকরা । ওদের চটকদার বিজ্ঞাপনে বিমোহিত হয়ে সেসব বিষতুল্য সংবাদপত্র নিজেদের ড্রয়িংরুম ও ব্যবসা প্রতিষ্ঠানে রেখেছি এবং ওদেরকে ওদের মতলব চরিতার্থ করতে সহায়তা করেছি ।\nএকটি বিশেষ ছক বা বিন্যাশ বানিয়ে কিভাবে বিএনপি তথা জাতীয়তাবাদি শক্তির উপর এই সাড়াশি মিডিয়া আক্রমণটি সাজানো হয়েছিল সেই আর্টিকেলটিতে তা দেখানো হয়েছিল ।এর পর পদ্মা মেঘনা যমুনায় অনেক জল গড়িয়ে গেলেও পরিস্থিতি সেই একই অবস্থায় রয়ে গেছে , বরং বলা যায় প্যাসেন্টের অবস্থা আরো খারাপ হয়েছে ।\nবিএনপি তথা জাতীয়তাবাদি শক্তিকে আক্রমণ করার জন্যে মিডিয়ার বিন্যাশটি ছিল সত্যি চমৎকার ! এই আক্রমণের সম্মুখভাগে রাখা হয়েছিল আওয়ামীলীগের মুখপাত্র হিসাবে পরিচিত পত্রিকাগুলোকে ।এরা ফ্রি স্টাইলে বিএনপির বিরুদ্ধে প্রপাগান্ডার কাজটি করে যেতো ।সাংবাদিকতার ন্যূনতম নৈতিকতা বা সাপোর্টিং ডকুমেন্টের ধার ধারতো না । এই সারিতে ছিল বাংলার বাণী , ভোরের কাগজ , জনকন্ঠ ইত্যাদি ঘরানার কয়েকটি পত্রিকা ।এরশাদের গার্লফ্রেন্ডদের কেউ কেউ গর্ব করে বলতেন , আমি কোনো ফকিরের বিছানায় যাই নি – প্রেসিডেন্টের বিছানায় গিয়েছি ! এই কাগজগুলির গর্বও ছিল অনেকটা তেমনি । তাদের গর্ব ছিল তারা মুক্তিযুদ্ধের পক্ষের পত্রিকা , ফকিরদের ( রাজাকারদের ) পত্রিকা নহে । দেখা গেছে , যার ভেতরে যত চেতনা ঢুকে তার মগজ বা বিবেচনাবোধ তত অকেজো হয়ে পড়ে । এসব পত্রিকা যা লিখত তাকেই চেতনাহত এই অন্ধ শ্রেণীটি বেদবাক্য বলে গণ্য করত ।\nতারপরেও সচেতন মানুষ এদেরকে নেগেটিভ দৃষ্টিতে দেখতেন । ফলে পেছনের কুশীলবরা সাধারণ মানুষকে বিভ্রান্ত করার জন্যে ‘দলকানা’ শব্দের সৃষ্টি করলেন ।‘দলকানা’ বা ‘দলান্ধ’ শব্দটির আমদানী এবং আওয়ামীলীগের অনুকূলে তার কুশলী প্রয়োগ বা বুদ্ধিবৃত্তিক চোরা-মাইরের সম্মুখে প্রতিপক্ষ অসহায় হয়ে পড়ে । । কারণ যারাই এই মতলববাজি বা এই প্রপাগান্ডিষ্টদের বিরুদ্ধে কিছু বলতে চান তাদেরকেও False equalization করে ‘দলকানা’ খেতাব পরিয়ে দেয়া হয় । ফলে এক পক্ষের প্রকৃত দলকানা দিয়ে প্রতি পক্ষের সত্যিকার বা যৌক্তিক দাবিগুলিকেও চাপা দেয়া হয় ।\nএই মিথ্যাসমতাকরণ বা মতলবি কাটাকাটির এই কাজটি করত এর পরের স্তরে সাজানো নিরপেক্ষ পরিচয়ে পরিচিত পত্রিকাসমূহ । প্রথম স্তর বা সম্মুখ সারির প্রপাগান্ডা যোদ্ধারা কোনোরূপ তিল ছাড়াই যেখানে তাল বানাতো – এদের তাল বানাতে অবশ্য তিলের প্রয়োজন পড়ত । সত্যকে পেচিয়ে বা টুইস্ট করে এমনভাবে উপস্থাপন করতো তাতে সাধারণ পাঠকবর্গ বিভ্রান্ত হয়ে পড়ত । এরাও নিজেদেরকে নিরপেক্ষ ও মুক্তিযুদ্ধের পক্ষের পত্রিকা বা গণমাধ্যম হিসাবে পরিচয় দিত । নিজেদের নিরপেক্ষ দেখাতে একটু ব্যালান্স করার চেষ্টা থাকত তবে শেষ নির্যাসটুকু আওয়ামীলীগকেই খাওয়াত।\nতৃতীয় স্তরে ছিল বিএনপি নেতাদের মালিকানায় আওয়ামী ও বাম ঘরানার সম্পাদক ও সাংবাদিকদের পত্রিকা । মালিক পক্ষের মনে হয়তো আশা ছিল , বিএনপির টাকা আওয়ামীলীগের ব্রেইনকে ব্যবহার করবে । কিন্তু\nসময়ে দেখা গেলো আওয়ামী ব্রেইন বিএনপির টাকা ও রিসোর্সকে চমৎকারভাবে কাজে লাগিয়েছে । এমনকি সেই সময়ে জাতীয়তাবাদি শক্তির বলিষ্ঠ কন্ঠ হিসাবে বিবেচিত দৈনিক ইনকিলাব রাতারাতি ডিগবাজী মেরে বিরোধী শিবিরে অবস্থান নেয় ! সেখানে তখন কিছু জাতীয়তাবাদি ঘরানার সাংবাদিক অবস্থান করলেও পুরো মেকানিজমের কাছে এরা অসহায় হয়ে পড়েন ।\nএতে শুধু জাতীয়তাবাদি শক্তিই বিপদে পড়ে নাই, পুরো দেশটিই মহা বিপদে পড়ে গেছে । আমাদের নীতি নৈতিকতা বা বোধের সেন্সর বা পরিমাপকটি নষ্ট হয়ে পড়েছে । এই পরিস্থিতিতে বিদেশ থেকে আমার দেশ পত্রিকার পূনর্জন্ম জনগণকে সত্য-মিথ্যার ফারাক দেখাকে সক্ষম হবে বলেই আমি বিশ্বাস করি।\nআমরা জানি যে কোনো ভাসমান যান বা জাহাজকে সোজা (upright ) অবস্থায় রাখতে হয় ।কাত হয়ে গেলে বা কাত অবস্থায় চললে সেই জাহাজটি যাত্রীদের সকলের জন্যেই বিপজ্জনক হয়ে পড়ে ।\nএকটি দেশের মিডিয়া বা গণমাধ্যমকেও এরকম একটি জাহাজের সাথে তুলনা করা যায় । যে দেশের গণমাধ্যমটি আপরাইট বা সোজা অর্থাৎ ডানে বামে ব্যালান্সড সেই রাষ্ট্রের রাষ্ট্রীয় প্রতিষ্ঠানগুলি তত কার্যকর থাকে । ফলে তাদের সমাজটিও তত উন্নত ও সমৃদ্ধ । আমরা যে সব রাষ্ট্রকে আদর্শ রাষ্ট্র হিসাবে জানি তাদের এই জাহাজটি সব সময় সোজা থাকে । অর্থাৎ ডানে বামে (কনজার্ভেটিভ এবং লিবারেলের ) একটা ভারসাম্য বজায় থাকে । ফলে রাষ্ট্রের প্রতিষ্ঠানগুলো পুরোপুরি কার্যকর থাকে ।\nসোজা এই জাহাজটি তখন জনগণের জন্যে এক ধরণের স্বর্গীয় স্বাচ্ছন্দ ও তৃপ্তি নিয়ে আসে । একারণেই নিজ দেশের প্রথম শ্রেণীর নাগরিকত্ব বাদ দিয়ে সেসব দেশের তৃতীয় শ্রেণীর নাগরিকত্ব গ্রহন করতে আমরা উদগ্রীব হয়ে পড়ি ।\nকিন্তু আমাদের দেশে ভাব ও ভাবনার এই জাহাজটি আজব কারণে বাম দিকে কাত হয়ে রয়েছে । বলা যায় জাতি হিসাবে এটা আমাদের জন্মগত ত্রুটি ।এই কাত হওয়া জাহাজের পাটাতনের মধ্যভাগে ( নিরপেক্ষ ) যারা বসতে চান দেখা যায় তারাও গড়িয়ে বাম দিকে সরে যান মধ্যাকর্ষণ শক্তির কারণেই ।\nকাত হওয়া জাহাজটিকে সোজা করার উত্তম উপায় হলো বিপরীত দিকে কিছু ওয়েট বা ওজন যোগ করা । এই মেকানিজমটি সম্যক উপলব্ধি করতে পেরেছিলেন এবং কাত হওয়া জাহাজটিকে সোজা বা আপরাইট করতে উপায় উপকরণ সহ দুজন ব্যক্তি এগিয়ে এসেছিলেন । এদের একজন শফিক রেহমান এবং অন্যজন মাহমুদুর রহমান । এই দুজনের মেধা, সাহস এবং সততার সামনে দাঁড়ানোর ক্ষমতা প্রতিপক্ষ এক ডজনেরও ছিল না ।\nএতে প্রমাদ গোণে সেই অপশক্তি যে এই কাত হওয়া জাহাজ থেকে ফায়দা লুটছিল । কারণ তারা চায় না যে আমাদের বোধ ও ভাবনার এই জাহাজটি সোজা হওক । এদের চোখে এটিই এই দুজনের মারাত্মক\nঅপরাধ । ফলে এই দুজনের কাছ থেকেই তাদের সেই অস্ত্র দুটি ( দৈনিক যায় যায় দিন এবং দৈনিক আমার দেশ ) কেড়ে নিয়ে তাদের দেশান্তরিত করা হয়েছে । এই দুজনের অস্ত্র ছিল তাদের কলম । কলমের জবাব কলম দিয়ে না দিয়ে আদালত , পুলিশ , গুন্ডা সবকিছু দিয়ে তাদেরকে স্তব্ধ করার চেষ্টা করা হয়েছে ।\nএমতাবস্থায় দৈনিক আমার দেশ লন্ডন থেকে অন লাইনে প্রকাশিত হতে যাচ্ছে এবং নিপীড়িত সম্পাদক মাহমুদুর রহমান এর সম্পাদনার দায়িত্ব নিয়েছেন শুনে যারপরনাই খুশি হয়েছি । হোক না অনলাইন – তবুও আমার বিশ্বাস\nবর্তমান কাত হওয়া জাহাজটিকে সোজা করতে এর জুরি মিলবে না । দেশের সকল জাতীয়তাবাদি শক্তি ও দেশপ্রেমিক ব্যক্তিবর্গের প্রতি আহ্বান থাকবে আপনারা এই উদ্যোগটিকে সর্বান্তকরনে সহায়তা করুন । সকল ভেদাভেদ, গ্লানি , হতাশা ভুলে এই অন লাইন ( আপাতত:) পত্রিকাটির পাশে দাঁড়ান ।\nঅনেকেই প্রশ্ন করতে পারেন , দৈনিক আমার দেশ বা আপনাদের প্রচেষ্টাও কি তাহলে এই জাহাজটিকে বিপরীত দিকে হেলানো ? স্পষ্ট জবাব হলো , না । আমরা এই দেশটিকে অন্তর থেকেই ভালোবাসি । আমাদের ভালোবাসা শুধু এই দেশের নদী নালা গাছপালার প্রতি এক ধরণের আবেগ বা টান নয়। আমরা এদেশের মাটি , মানুষ এবং তাদের বোধ বিশ্বাসকে অন্তর থেকেই ভালোবাসি । কোনো দালালের কাছ থেকে দেশপ্রেমের সনদ সংগ্রহ করতে চাই না ।\nএই দেশটির কোনো ক্ষতি হোক তা চাই না । আমরা চাই এদেশের মানুষ সজাগ ও জাগ্রত হোক । সাদাকে সাদা , কালোকে কালো হিসাবে দেখুক । চোর, বাটপার নিজের পক্ষের হওক কিংবা প্রতিপক্ষের হোক তাকে তুলে ধরার হিম্মত , সাহস ও সুযোগ পয়দা হোক ।\nদশ ডিগ্রী তাপমাত্রা এবং সত্তর ডিগ্রী তাপমাত্রার মধ্যে পার্থক্য অনুধাবনে ( দুর্নীতি, স্বজনপ্রীতি , অপশাসন, বাকস্বাধীনতা ইত্যাদি সকল ক্ষেত্রে ) সকল নাগরিকের নিজ নিজ সেন্সরগুলি ঠিকভাবে কাজ করুক ।\nএই সব না বলা অনেক জমানো কথা, বুদ্ধিবৃত্তিক চোরা-মাইর\nও বোবা কান্না গুলি ট্রান্সলেইট করার জন্যেই আমাদের কিছু মাহমুদুর রহমান দরকার – দরকার একটি দৈনিক আমার দেশ । মায়ের কাছে খোকা ফিরে আসার আনন্দের মতই ‘ দৈনিক আমার দেশ’ ফিরে এসেছে – এটিই এর লাখ লাখ পাঠকদের কাছে একটি বিরাট বড় সংবাদ । আমার দৃঢ় বিশ্বাস , এর পাঠক সংখ্যা উল্কার বেগেই আগের জায়গায় ফিরে যাবে ।লন্ডন প্রবাসী কয়েকজন মহৎ প্রাণ বাংলাদেশীর এই উদ্যোগটি প্রমাণ করে ছাড়বে ঘোলের ( অনলাইন ) স্বাদ দুধের ( প্রিন্ট কপি ) চেয়ে খুব একটা কম নয়।\nলেখক: কলামিষ্ট ও সাংবাদিক\n30/08/2020 at 23:07\nঅন্তর থেকে দোয়া করছি। সফলতা কামনা করছি।\n31/08/2020 at 01:40\nএইক্ষেত্রে ঘোলের স্বাদ দুধের চেয়ে বেশি বোধ করছি।\n31/08/2020 at 02:35\nআমারদেশের সাথে আপনিও স্বরপে ফিরেছেন সেটাও কম আনন্দের না।\nআমরা আপনাদের সাথে থাকতে চাই।\nস্রষ্টা আপনাদের জ্ঞাণ ও প্রজ্ঞা বাড়িয়ে দিন।\nআপনাদের লেখণীতে জাগ্রত হোক এদেশের আপামর জনগণ।\nবাংলাদেশে “আমার দেশ” ডাউনলোড বন্ধ করা হয়েছে।\n“আমার দেশ” ভিপিএন সার্ভারের সাথে যুক্ত আছে জানলাম।\nফ্রি ভিপিএন অ্যাপস ডাউনলোড করে নিন।\nhttp://159.69.205.47/ এটি আমার দেশ-এর ভিপিএন আইডি\nfb, Whatsapp, Viber সহ সকল সোস্যাল মিডিয়াতে দয়া করে মেসেজ টি শেয়ার করুন।\nপ্রকৌশলী ইসমাইল হোসাইন\n31/08/2020 at 04:50\nশুভকামনা। আমি আপনার লিখা আগে নিয়মিত পড়তাম। আপনাকে ফিরে পেয়ে ভালো লাগছে। আমার দেশ পত্রিকার পথচলা শুভ হউক। লস এঞ্জেলেস থেকে…\n31/08/2020 at 05:47\nসেলুট মাহামুদুর রহমান,এগিয়ে যান আল্লাহ ভরসা।\nভারতের দালাল চাডা আপামর জনগণ আপনার সাথে আচে থাকবে ইনশাআল্লা।শুভ কামনা রইল।\n31/08/2020 at 08:04\nExtremely glad. I pray from the bottom of my heart for Mr. Mahmudur Rahman. May Allah grant him tayyiba in life.\nমিনার ভাই অন্যায়-জুলুমের বিরুদ্ধে নিয়মিত কলমের যুদ্ধ চালিয়ে যাবেন এই কামনা করি। আমারদেশের সাথে যুক্ত হবার জন্য আপনাকে আন্তরিক ধন্যবাদ জানাই।\n01/09/2020 at 05:06\nআমার দেশের জন্য শুভ কামনা রইল, অনেকদিন পর আবার আমার দেশ পড়তে পারলাম।\n01/09/2020 at 08:04\n02/09/2020 at 10:08\nআপনাদের সুস্থতা কামনা করি, আমারদেশ এর সাথে সব সময় আছি, যে কোনো সহযোগীতায় আপনাদের পাশে আছি\n02/09/2020 at 22:52\nOh Allah safe Amardesh.our Brother Mahmudur Rahman.\nকাজী সারোয়ার মাহমুদ\n03/09/2020 at 03:49\nএকজন মেরিন ইঞ্জিনিয়ার হিসেবে কি সুন্দর উপমা দিয়ে রাস্ট্র মেরামতের পদ্ধতি বাতলিয়ে দিলেন। সেই যায় যায় দিন থেকে শুরু আপনি মেধাবী লেখার সাথে আমার পরিচ। এরপর ধানের শীষ পত্রিকা এবং আপনার ফেসবুক পেইজে বিক্ষিপ্ত ভাবে কিছু লেখা পেতাম। ধন্যবাদ মিনার ভাই, সেনাপতি একা রনক্ষেত্রে যুদ্ধ জয় করতে পারে না। সেনাপতি মাহমুদুর রহমানের সাথে যোগ্য একজন জেনারেল মিনার রশিদ পাশে থাকলে গনতন্ত্র পুনঃউদ্ধারের এই যুদ্ধে জয়ী হবেন ইনশাআল্লা।\n03/09/2020 at 14:54\nলিখে যান আপনারা আমরা পড়েযাবো


মাইগ্রেনের ব্যথা দূর করুন ছোট্ট এই উপায়ে – আওয়ার নিউজ\nমাইগ্রেনের ব্যথায় প্রায়ই কাতরান আপনি? নানারকম পদ্ধতি চেষ্টা করেও কোন কিছু হয়নি? ডাক্তারের প্রেসক্রিপশন অনুযায়ী গাদা গাদা ওষুধই এখন আপনার শেষ ভরসা? তাও আবার বিফল চেষ্টায় বারবার কেবল কষ্টই পাচ্ছেন? তাহলে আপনার জন্যেই এই তথ্যটি। আপনি কি জানেন যে এত কষ্ট সহ্য করে যে সাংঘাতিক ব্যথাটিকে বছরের পর বছর ধরে মাথায় পুষে রেখেছেন সেটার সমাধান একদমই ছোট্ট আর সহজ? বলতে গেলে একেবারে পানির মতন সহজ!\nতবে কেবল পানি নয়, এই মাইগ্রেনের ব্যথা নিরাময়ক জিনিসটি তৈরি করতে পানির সাথে আপনার আরো দরকার পড়বে লেবু ও একটুখানি লবনের। তবে এক্ষেত্রে খুব ভালো মানের সামুদ্রিক লবণ বেছে নিতে হবে আপনাকে। কারণ জানা যায় যে, উন্নত মানের লবনে প্রায় ৮০ ধরনের খনিজ পদার্থ থাকে (লাইফহ্যাক)।\nএই তিনটি জিনিসকে একত্রে মিশিয়ে নিয়ে পান করে ফেলুন। তারপর আর কয়েকটা মিনিটের অপেক্ষামাত্র। দেখবেন কোথায় হাওয়া হয়ে গিয়েছে আপনার মাইগ্রেনের ব্যথা! মূলত, লবণ মানুষের শরীরে সেরোটোনিনের পরিমাণ বাড়িয়ে দেয়। যেটা শরীরের নানারকম প্রদাহ আর ব্যথাকে নিরাময় করতে খুব দ্রুত সাহায্য করে থাকে।\nতবে এই পদ্ধতি বাঁধাধরা কিছু মাইগ্রেন পেশেন্টের ক্ষেত্রেই কাজে আসবে। যদি আপনার মাইগ্রেনের ব্যথা নীচের ব্যাপারগুলোর সাথে মিলে যায় তাহলে আপনি বুঝতবেন যে এই রবন, পানি আর লেবুর মিশ্রণটি আপনার ক্ষেত্রেও কাজে আসবে। চিহ্নগুলো হচ্ছে-\n২. মাথা কাঁপা\n৪. তীব্র যন্ত্রণা\n৭. আলো, গন্ধ ও চেঁচামেচির ব্যাপারে অল্পতেই কাতর হয়ে পড়া\n৮. ২ থেকে ৭২ ঘন্টার মাঝে যেকোন একটা সময়ব্যাপী ব্যথা স্থায়ী হওয়া ( বেস্ট হার্বাল হেলথ )\nএর ভেতরে যেকোনটি যদি আপনার সাথে মিলে যায় তাহলে বুঝবেন উপরের দ্রবণটি বেশ কাজে আসবে আপনার।\nএছাড়াও উপরোক্ত পানীয়টিতে আপনি পাবেন যথেষ্ট পরিমাণ ম্যাগনেশিয়ামও। যেটা কিনা আপনার ঘাড় বা মাথার প্রদাহকে দূর করে দিতে সাহায্য করবে। সাধারণত চাপ, দুঃশ্চিন্তা, মদ্যপান, মিনারেল বা পানীয়ের অভাবজনিত কারণে মাইগ্রেন হয়ে থাকে। আর তাই শরীরকে এসব ব্যাপার থেকে মুক্তি দিতে তরল কিছু পান করা উচিত। যাতে থাকবে ভরপুর খনিজ। এই পানীয়টি ঠিক সেই কাজটিই করে আর মিনিটের ভেতরে সারিয়ে দেয় মাইগ্রেনকে।\nস্বাস্থ্য Comments Off on মাইগ্রেনের ব্যথা দূর করুন ছোট্ট এই উপায়ে সংবাদটি প্রিন্ট করুন\n« যে ৬টি বিষয় ভুলেও সহকর্মীর সাথে শেয়ার করবেন না (পূর্বের সংবাদ)\n(পরের সংবাদ) মহাকাশে রয়েছে যে অবিশ্বাস্য জিনিসগুলো! »


রবার্ট ডি নিরো থেকে জেরেমি স্ট্রং: মেথড অ্যাক্টিংয়ের জনপ্রিয়তা ও আবেদন কি কমে যাচ্ছে? | The Business Standard\nLast modified: 20 January, 2022, 06:36 pm\nএকজন মেথড অ্যাক্টরকে সামাল দিতে পরিচালকদেরও বাড়তি পরিশ্রম করতে হয়। আধুনিক পরিচালকদের অনেকেই এই বাড়তি শ্রমটা ঘাড়ে নিতে চান না। যে কারণে এক অর্থে মেথড অ্যাক্টিংই বিরল হয়ে আসছে হলিউডে। ডিক্যাপ্রিওর দ্য রেভেন্যান্টের পর উল্লেখযোগ্য কোনো মেথড অ্যাক্টিংই দেখেনি বিশ্বের সবচেয়ে স্বনামধন্য সিনেমা ইন্ডাস্ট্রিটি।\nছবি: দ্য গার্ডিয়ান।\nরবার্ট ডি নিরো তার প্রজন্মের সর্বশ্রেষ্ঠ অভিনেতা। গতবছরও জনপ্রিয় বিনোদন ম্যাগাজিন, জিকিউ এ দাবি করেছে। এবং এই দাবিকে কোনভাবেই বিতর্কিত বলা যাবে না।\nএই দাবির পিছনে কারণ হিসেবে জিকিউয়ে বলা হয়, "ডি নিরো মেথড অ্যাক্টিংকে নতুন উচ্চতায় নিয়ে গেছেন। তিনি 'ট্যাক্সি ড্রাইভার'-এর প্রস্তুতি হিসেবে নিউইয়র্কে ক্যাবের লাইসেন্স নিয়েছেন, 'গডফাদার'-এর জন্য ইতালিয়ান শিখেছেন, থেকেছেন সিসিলিতে, 'র‌্যাজিং বুল'-এর জন্য ৬০ পাউন্ড ওজন বাড়িয়েছেন এবং 'ট্রু কনফেশন্স'-এর জন্য শিখেছেন ল্যাটিন। হলিউডের সবচেয়ে পরিশ্রমী ব্যক্তি ছিলেন ডি নিরো।"\nসহজ কথায়, চরিত্রের প্রয়োজনে যদি অভিনেতারা কাঁচা মাছ না খায়, পশুর মৃতদেহের মধ্যে না ঘুমায় ('দ্য রেভেন্যান্ট'-এ লিওনার্দো ডিক্যাপ্রিও), হুইলচেয়ারে বসে সেটের কর্মীদের হাতে খাবার না খায় ('মাই লেফট ফুট'-এ ড্যানিয়েল ডে-লুইস), বা ওজন কমিয়ে কাঠি না হয়ে যায় ('ডালাস বায়ারস ক্লাব'-এ ম্যাথিউ ম্যাককনয়ে), তাহলে তো তারা কসপ্লে করছে।\nআর শুধু পোশাক পরে চরিত্রে প্রবেশের ভান ধরেই কেন তারা সব অর্থ, খ্যাতি ও সম্মাননা পাবেন? উপরে যেসব অভিনেতার নাম বলা হয়েছে, তাদের সকলেই এই অসাধারণ মেথড অ্যাক্টিংগুলোর জন্য অস্কার পেয়েছেন।\nঅস্কারের আগে প্রচারণার খাতিরে অভিনেতাদের মেথড অ্যাক্টিং নিয়ে কথা বলাটা তো একটি রীতিতেই পরিণত হয়েছে।\nদ্যা রেভেন্যান্ট চলচ্চিত্রে লিওনার্দো ডিক্যাপ্রিও\nমেথড অ্যাক্টিংয়ের ব্যাপারটাই এমন। এ নিয়ে কথা না বললে কেউ জানতেই পারবে না কীভাবে অভিনয় করেছেন আপনি।\nগত মাসে ভোগ ম্যাগাজিনকে দেওয়া এক সাক্ষাৎকারে লেডি গাগা জানান 'হাউজ অব গুচি'-তে অভিনয় শুরু করার এক বছর আগেই তিনি চরিত্রে প্রবেশ করেছিলেন। প্যাট্রিজিয়া গুচির চরিত্রে অভিনয় করার জন্য তিনি পুরো নয় মাস ইতালীয় অ্যাকসেন্টে কথা বলেছেন।\nকিন্তু দুর্ভাগ্যবশত, তার এই মেথড অ্যাক্টিং সিনেমায় তেমন কাজে আসেনি। বরং উল্টো ফলাফল এনেছে। তার ইতালীয় উচ্চারণের সঙ্গে সিনেমার বাকিদের উচ্চারণে এতোটাই তফাৎ ছিল যে মনে হচ্ছিল, সম্পূর্ণ ভিন্ন দেশ থেকে এসেছেন তারা।\nএরপরও অস্কারের মনোনয়নের জন্য গাগার নাম কিন্তু জোরেশোরেই শোনা যাচ্ছে।\nএদের সবার অভিনয়ের মেথড, মেথডের আড়ালের পাগলামি এবং মেথডের নামে প্রচারণাটুকু গ্রহণ করেছে গণমাধ্যম ও সাধারণ জনতা। কিন্তু সমস্যা বেধেছে জেরেমি স্ট্রংয়ের মেথড নিয়ে।\nজনপ্রিয় এইচবিও শো 'সাকসেশন'-এর কেন্ডাল রয়ের ভূমিকায় অভিনয় করেন জেরেমি। সাকসেশনের তৃতীয় মৌসুম ছিল গত বছরের সবচেয়ে জনপ্রিয় টিভি সিরিজ। গড়ে ১৪ লাখ দর্শক দেখেছে এর প্রতিটি এপিসোড। অ্যামি, গোল্ডেন গ্লোবের মতো অ্যাওয়ার্ড শোগুলোতেও চলছে সাকসেশনের জয়জয়কার।\nএই সিরিজে জেরেমি চরিত্র কেন্ডাল বলতে গেলে একজন সমাজচ্যুত ব্যক্তি। আর অভিনয়ের ব্যাপারে জেরেমির বোঝাপড়া বেশ তীব্র ও বাকিদের চেয়ে আলাদা। যে কারণে এই চরিত্র ফুটিয়ে তুলতে জেরেমির মেথড নিয়ে কেউ প্রশ্ন তোলেনি এতদিন।\nকিন্তু গত মাসে নিউ ইয়র্কার ম্যাগাজিনের প্রকাশিত একটি নিবন্ধ বদলে দিয়েছে সব। এই নিবন্ধে জেরেমির সহশিল্পীদের থেকে শুরু করে অনেকের ভাষ্য উঠে এসেছে তার মেথড অ্যাক্টিং সম্বন্ধে। জেরেমির মেথডকে 'স্বেচ্ছাচারী' ও 'লোক দেখানো তীব্রতা' বলে ঘোষণা করা হয় এই নিবন্ধে।\nজেরেমির সহ-অভিনেতা ব্রায়ান কক্স এই মেথডকে একটি "আমেরিকান রোগ" হিসেবে আখ্যা দেন। সহ-অভিনেতা কিরেন কালকিন বলেন, "জেরেমির মেথড তাকে সাহায্য করতে পারে, কিন্তু আমাদের করে না।"\nনিউ ইয়র্কারের এই নিবন্ধ সাকসেশনের মতোই দ্রুত ভাইরাল হয়ে পড়ে। সামাজিক যোগাযোগ মাধ্যমে জেরেমিকে দাম্ভিক, একগুঁয়ে ও আরও নানান তকমা দিতে শুরু করেন ভক্তরা।\nমজার ব্যাপার হচ্ছে, জেরেমি কখনোই নিজেকে মেথড অ্যাক্টর হিসেবে দাবি করেননি। ডেনিয়েল ডি লুইসের মতো শুটিং চলাকালে সবসময় চরিত্রে থাকেন না তিনি। চরিত্রে প্রবেশের ক্ষেত্রে তার দর্শন হচ্ছে, "আমি যা করছি তাতে বিশ্বাস করতে হবে আমার"। সহজ কথায়, চরিত্রের বাস্তবতাকে বিশ্বাস করেন জেরেমি।\nতবে তা করতে গিয়ে তিনি যা যা করেন, তা কিছুটা হাস্যকর (অন্তত নিবন্ধে যে যে উদাহরণ দেওয়া হয়েছে, সেগুলো)। যেমন, ট্রায়াল অব শিকাগো সেভেনের শুটিংয়ে তিনি পরিচালক অ্যারন সরকিন্সকে অনুরোধ করেছিলেন তার মুখে কাঁদানে গ্যাস ছুড়তে। পরিবার থেকে তার চরিত্রের বিচ্ছিন্নতাকে নিজের মধ্যে ধারণ করতে সহ-অভিনেতাদের সঙ্গে মেকআপ ট্রেইলারে অবস্থান করতে অস্বীকৃতি জানান জেরেমি।\nকিন্তু কেইপ ফিয়ারের জন্য ডি নিরোর দাঁত ওলটপালট করে ফেলা, বা দ্য পিয়ানিস্টে নিজের চরিত্রে প্রবেশের স্বার্থে আদ্রিয়ান ব্রডির নিজের গাড়ি-বাড়ি বিক্রি দেওয়া থেকে কোনো অংশে বেশি হাস্যকর না এটা।\nনিউ ইয়র্কারের এই নিবন্ধ অভিনয়ের ব্যাপারে হলিউডের বর্তমানে ধারার প্রতি পক্ষপাত বজায় রেখেই লেখা হয়েছে। এসময়ের সবচেয়ে জনপ্রিয় অভিনেতাদের একজন রবার্ট ডাউনি জুনিয়র, যিনি সিনেমার স্ক্রিপ্ট পড়তেই পছন্দ করেন না। ডোয়াইন জনসন, কেয়ানু রিভস বা অন্যান্য সুপারহিরো সিনেমার অভিনেতারা প্রচুর জনপ্রিয় ও ব্যবসাসফল হলেও অভিনয়ের প্রতি তাদের উদ্দীপনা ও প্রচেষ্টা মোটেও ডি নিরোদের মতো না।\nমার্টিন স্করসেজির 'ট্যাক্সি ড্রাইভার'-এ রবার্ট ডি নিরো।\nতর্কসাপেক্ষে সর্বকালের সর্বশ্রেষ্ঠ অভিনেতা ডেনিয়েল ডি লুইস অবসর নিয়েছেন ইতোমধ্যে। ডি নিরো ও আল পাচিনো আছেন তাদের অভিনয় ক্যারিয়ারের সায়াহ্নে। আধুনিক অভিনেতাদের কাছে মেথড অ্যাক্টিংকে পাগলামো মনে হওয়াটা তাই তেমন অস্বাভাবিক না।\nতবে জেরেমি থাকছেন। ফেসবুক, টুইটারের সমালোচনা যে তিনি গায়ে মাখবেন না সেটা বলেই দেওয়া যায়। আর সহ-অভিনেতারা যতই অভিযোগ করুক না কেন, শো রানাররা থাকছেন জেরেমির পাশেই।\nসাকসেশনে নিজের চরিত্র সম্বন্ধে জেরেমি বলেছিলেন, "আমি নিজের জীবনকে যতটা গুরুত্বের সাথে নেই, তাকেও ততটা গুরুত্বের সাথেই নেই।" সাকসেশন ভক্তরা এর সঙ্গে দ্বিমত পোষণ করবেন না। জেরেমিকে অ্যামি, গোল্ডেন গ্লোবের মতো সব ধরনের সম্মাননা জেতানো কেন্ডালকে আবার পর্দায় দেখার জন্যই অপেক্ষা করবেন তারা।\nহলিউড / মেথড অ্যাক্টিং / রবার্ট ডি নিরো / জেরেমি স্ট্রং / সাকসেশন


ময়মনসিংহের ত্রিশাল পৌরসভার নবনির্বাচিত মেয়র এবিএম আনিছুজ্জামানকে গণসংবর্ধনা দিয়েছে পৌরবাসী। এ উপলক্ষে গতকাল বিকালে ত্রিশাল গোহাটা মাঠে অনুষ্ঠিত সভায় প্রধান অতিথি ছিলেন নবনির্বাচিত মেয়র এবিএম আনিছুজ্জামান। পৌর আওয়ামী লীগের সাধারণ সম্পাদক মতিউর রহমান চানুর সভাপতিত্বে অনুষ্ঠানে বক্তব্য রাখেন জেলা জাপা সহ-সভাপতি এডভোকেট আ. বারেক, বিশিষ্ট ক্রীড়া ব্যক্তিত্ব মশিউর রহমান দীপক, ত্রিশাল বাজার পরিচালনা কমিটির সাধারণ সম্পাদক অধ্যাপক গোলাম মোস্তফা সরকার, আ. মজিদ, মৌলভী আবু তাহের প্রমুখ। এ সময় নির্বাচিত কাউন্সিলর ও সংরক্ষিত কাউন্সিলরবৃন্দ উপস্থিত ছিলেন।


মধ্যবিত্তের সীমিত আয় রক্ষার জন্য বাজেটে কোন ব্যবস্থা নেই : ড. দেবপ্রিয়\nপ্রকাশের সময় : June 20, 2022, 1:13 am\nআপডেট সময় : June 20, 2022 at 1:13 am\nসোহেল রহমান : এসডিজি বাস্তবায়নে নাগরিক প্ল্যাটফর্ম-এর আহবায়ক ও সেন্টার ফর পলিসি ডায়লগ-এর সম্মাননীয় ফেলো ড. দেবপ্রিয় ভট্টাচার্য বলেছেন, মধ্যবিত্তের সীমিত নিষ্পত্তিযোগ্য আয় রক্ষা করার জন্য বাজেটে কোন ব্যবস্থা নেই। উচ্চ খাদ্য মূল্যস্ফীতির কারণে এটা আরও কমছে। কর আরোপের কারণে নির্বাচিত পণ্যের দাম বাড়তে পারে, যা মধ্যবিত্ত ভোক্তাদের ওপর বিরূপ প্রভাব ফেলবে।\nরোববার রাজধানীর ব্র্যাক সেন্টার ইন-এ আয়োজিত জাতীয় বাজেট ২০২২-২৩ : পিছিয়ে পড়া মানুষের জন্য কী আছে শীর্ষক এক মিডিয়া ব্রিফিং-এ তিনি এসব কথা বলেন।\nপ্রস্তাবিত জাতীয় বাজেটে মধ্যবিত্ত শ্রেণিকে পুরোপুরি উপেক্ষা করা হয়েছে এমন মন্তব্য করে ড. দেবপ্রিয় বলেন, মধ্যবিত্ত শ্রেণী এই মূহূর্তে রাজনৈতিকভাবে প্রতিনিধিত্বহীন। অর্থনৈতিক ও সামাজিকভাবেও মধ্যবিত্তের অভিভাবক নেই। গত এক দশকে গড়ে উঠা মধ্যবিত্ত শ্রেণীকে আয়, শিক্ষা, স্বাস্থ্য ও সামাজিক সুরক্ষা এবং নিরাপত্তার বিষয়ে অবহেলা করা হয়েছে। উপরন্তু, বাজেটে মধ্যবিত্তকে প্রধান কর ফাঁকিদাতা হিসেবে চিহ্নিত করা হয়েছে এবং উচ্চবিত্তের কর ফাঁকির কোন উল্লেখ নেই। অথচ এই শ্রেণীর মানুষের মেধা ও যোগ্যতাকে কতটা ব্যবহার করা হচ্ছে, তাদের প্রতি কতটা সুবিচার করা হচ্ছে Ñএর আলোচনা এই বাজেটে নেই।\nড. দেবপ্রিয় বলেন, অন্যদিকে মধ্যবিত্তরা যে সমস্ত জিনিস ব্যবহার করে যেমন- স্মার্টফোন, ল্যাপটপ, পানি বিশুদ্ধকরণ যন্ত্র ও রেফ্রিজারেটর- সেগুলোর কর বাড়ানো হয়েছে। দেশের উৎপাদনকারীদের সুরক্ষা দিতে এ ধরনের শুল্ক সুরক্ষা দেয়া হলে ব্যবহারকারী মধ্যবিত্তকেও অন্যভাবে সুবিধা দেয়া উচিত ছিল। বাজেটে এর কোন প্রতিফলন নেই।\nড. দেবপ্রিয় বলেন, বাজেটে ভর্তুকির পরিমাণ ৫৪ শতাংশ বাড়ানো হলেও এর বড় একটা অংশ চলে যাচ্ছে বিদ্যুৎ কেন্দ্রের অতিরিক্ত ক্যাপাসিটি চার্জে। ফলে দরিদ্র ও মধ্যবিত্তরা তেমন সুবিধা পাবেন না। সামাজিক নিরাপত্তা বরাদ্দেও দরিদ্ররা উপেক্ষিত থাকছেন। সামাজিক নিরাপত্তায় টাকার অঙ্কে বরাদ্দ বাড়লেও জিডিপি ও বাজেটের আকারের তুলনায় কমেছে। সরকারি কর্মকর্তাদের পেনশনের বরাদ্দ বাদ দিলে সামাজিক নিরাপত্তায় প্রকৃত বরাদ্দ প্রায় ৩ হাজার কোটি টাকা কমানো হয়েছে।\nতিনি বলেন, ৫০০ টাকার ভাতায় একটা পরিবার বা দুঃস্থ মানুষের কিছুই হয় না। আমরা প্রতিটি সুবিধাভোগীর জন্য ১০০০ টাকা ভাতার প্রস্তাব করেছিলাম। সেটা করা হয়নি। যুবকদের ভাতাও চালু হয়নি। সাধারণভাবে ভাতাও বাড়েনি। ২০১৮ সালে জাতীয় আয়ের অংশ হিসেবে এই মানুষগুলো চার শতাংশের কম ভাতা পেতো। এখন পাচ্ছে ২.১ শতাংশ। পুরো দেশের মাথাপিছু আয় বাড়ল। তাদের কোন বরাদ্দ বাড়ল না। এই মানুষগুলোর অপরাধ কী? হয় মাথাপিছু আয় বাড়েনি, নয়তো এই মানুষগুলোকে বঞ্চিত করা হয়েছে। শিক্ষা এবং স্বাস্থ্য খাতে বরাদ্দ বেড়েছে খুবই সামান্য।\nতিনি আরও বলেন, সামাজিক সুরক্ষায় সুদ, পেনশন, প্রকল্প সহায়তাসহ এমন অনেক উপাদান আছে যেগুলোর সামাজিক নিরাপত্তায় ব্যয় দেখানো সঙ্গত নয়। সার্বজনীন পেনশন স্কিম চালু হবে বলে প্রতিশ্রুতি দেওয়া হলেও এ খাতে কোন বরাদ্দ নেই। এ লক্ষ্যে আইনেরও দরকার রয়েছে। এই আইন সামনে রেখে যে বরাদ্দ দরকার- তা চোখে পড়েনি।\nঅন্যান্য প্রসঙ্গে ড. দেবপ্রিয় বলেন, মুদ্রাস্ফীতি নিয়ন্ত্রণে রাখা এবং অভ্যন্তরীণ বিনিয়োগ বাড়াতে বাজেটে কোনো সুসংগত নীতির উল্লেখ করা হয়নি।


অগাস্ট 3, 2017 ফরেক্স ট্রেডিং স্ট্রাটেজি লেখক মেহনাজ দত্ত 80417 দর্শকরা\nএটি ইউরো এর ফরেক্স ট্রেডিং সুবিধা বেকার সংখ্যার রেট প্রকাশ করে যা জিডিপি এর জন্য খুবই গুরত্বপুর্ন।\nএই যে দফায় দফায় ব্যয় বাড়ানো, দ্বিগুন- তিনগুন হয়ে যাওয়া, এগুলি কি প্রশ্নের জন্ম দেয় না। এই উন্নয়ন কিসের বিনিময়ে, কাদের জন্য? নির্ধারিত সময়ে কোন একটি প্রকল্প শেষ হয়েছে এরকম নজির প্রায় নেই। সংসদে এসব ঘটনায় নেই কোন আলোচনা, জবাবদিহিতা কিংবা সরকারী তরফে কোন ব্যাখ্যা। ক্রমাগত সংকুচিত হতে হতে সংকীর্ণতার মধ্যে ঢুকে পড়ছে দেশ। চার দশক পরেও রাষ্ট্রকে গণতান্ত্রিক অবয়ব দেয়া যায়নি, কেন? ন্যুনতম চ্যালেঞ্জগুলি মোকাবেলা করার বদলে রাষ্ট্রকে স্বৈরাচারী ও কর্তৃত্ববাদী করে তোলার ব্যাপারে প্রধান রাজনৈতিক দলগুলোর সমিল লক্ষ্য করার মত। RAM অস্থায়ীভাবে ডেটা সঞ্চয় করে যা প্রসেসরের অপারেশনটি সম্পাদন করার প্রয়োজন হয়। যেমন প্রক্রিয়াগুলির শেষে, উদাহরণস্বরূপ, একটি অপারেশন বন্ধ করার পরে, প্রধান মেমরি থেকে তথ্য অবিলম্বে মুছে ফেলা হয়। RAM এর গতি বা এটিতে অ্যাক্সেস, হার্ড ড্রাইভে অ্যাক্সেস গতির চেয়ে অনেক বেশী। এটি প্রয়োজনীয় তথ্য কার্যত তাত্ক্ষণিক অ্যাক্সেস পেতে সাহায্য করে। RAM এর বিভিন্ন মডেল রয়েছে, এবং তাই মাদারবোর্ডে তাদের জন্য সংযোজকগুলিও ভিন্ন।\n–কী বলতে চাইছ কি, স্পষ্ট করে বলো । তুমি বলতে চাইছ আমি ফোন তুলে প্রফুল্ল সেনকে এবং পুলিশ কমিশনার পি. সি. সেনকে বললুম যে এদের এগেইনস্টে কড়া অ্যাকশান নাও, আর তারা আমার কথা শুনে হুকুম দিলে যে যাও, রাহুলকে দড়ি বেঁধে রাস্তায়-রাস্তায় ঘোরাও ; শিশুসুলভ ভাবনা । এখনও একটা ভালো চাকরি জোটাতে পারলুম না, আর তুমি এসেছো দোষারোপ করতে। পুরানো মেরামতের আপগ্রেড করে মেরামত কাজের গুণগত মান উন্নত করা যায় প্রযুক্তিগত সরঞ্জাম এবং বৃহৎ উদ্যোগে মেরামত প্রযুক্তির উন্নতির পাশাপাশি মেরামতয়ের ঘনত্বের স্তর বৃদ্ধি করে, চারিত্রিক ত্রুটি এবং কাঠামোগত প্রযুক্তিগত বৈশিষ্ট্যগুলির মতো অনেক ব্র্যান্ডেড ইউনিট এবং ফরেক্স ট্রেডিং সুবিধা মেশিন, এবং এই পর্যায়ে রিপাবলিকে গড়ে উঠছে এমন পেশাদার দক্ষতার গভীরতা। দেশের কৃষি-শিল্প কমপ্লেক্সের প্রযুক্তিগত পুনঃব্যবহারের সকল বিষয় সমাধানের জন্য, বিশেষত যান্ত্রিক প্রযুক্তিবিদদের বিশেষত্ব এবং যোগ্যতা কর্মীদের উন্নতি বিশেষ গুরুত্বের।\nআপনি ভাল মানি ম্যানেজমেন্ট, লেভারেজ ইত্যাদি ইত্যাদি সম্পর্কে শিখবেন এবং ১ বছর আগে আপনাকে যারা এই বিষয়ে শিখতে উপদেশ দিয়েছিল তাদের মনে করে মুচকি হাসবেন। আপনি তখন তৈরি ছিলেন না, কিন্তু এখন আপনি তৈরি। ইউরেকা ফরেক্স ট্রেডিং সুবিধা মোমেন্ট তখনই আসবে যখন আপনি বুঝবেন যে আপনি মার্কেট সম্পর্কে অনুমান করতে পারবেন না। তারপর আমি বর্তমান শ্রেণীর কর্ম সম্পাদন পদ্ধতি যোগ করার সিদ্ধান্ত নিয়েছে এবং এটি করতে হবে: addActionListener (এই) । কিন্তু আমি বুঝতে পারছি না যে, কর্মের কার্যকারিতার আর্গুমেন্টগুলি সম্পর্কে আমি জানি না।\nআমাদের পূর্বে প্রকাশিত টেকনিক্যাল এনালাইসিস এবং ক্যান্ডেলস্টিকে র আর্টিকেলগুলো পড়তে হলে ক্লিক করুন # CSE_TA_CLASS অন্তহীন বিরোধগুলি কতটা বিট ("বিট") সিস্টেম হওয়া উচিত তা নিয়ে চলছে। এটা অসম্ভাব্য যে আমি এই প্রশ্নের শেষ করতে সক্ষম হব। অন্তত আমি সিস্টেমের ক্ষমতা সঙ্গে বর্তমান পরিস্থিতি সম্পর্কে সহজ ভাষায় বলতে হবে।\nসিগন্যাল ম্যাক্সি মূল্যায়নে সবথেকে বেশী পতন দেখাচ্ছে, এটির 6ষ্ঠ স্থান থেকে অবনমন হয়ে গিয়ে 57তম স্থানে রয়েছে।” বোর্ড অব ডিরেক্টরস সদস্যদের সদস্যদের ভোটগ্রহণ ব্লকচাইন, পাবলিক এবং অপরিবর্তনীয় উপর রেকর্ড করা হয়। এছাড়া বোর্ডের পরিচালনা পর্ষদের সদস্যদের একটি প্রস্তাব জমা দেওয়ার মাধ্যমে এবং টোকেন হোল্ডারদের পক্ষে ভোট দেওয়ার পক্ষে প্রতিস্থাপিত হতে পারে।\nটাকা বাঁচাতে এ পরীক্ষার প্রশ্নপত্র গুলো এমন ছোট আকারের করা হয়েছে অক্ষরগুলো আতশ কাঁচ ছাড়া দেখার কোন উপায় নেই। এরকম ক্ষুদ্র আকারের কাগজে বাংলাদেশে কোন শিক্ষা প্রতিষ্ঠানে পরীক্ষা নিতে দেখা যায়নি। জানুয়ারি মাসে শিক্ষার্থীদের কাছ থেকে আইডি কার্ড বাবদ টাকা নিলেও অদ্যবধি পর্যন্ত তাদেরকে আইডি কার্ড প্রদান করেননি তিনি। বাধ্যতামূলক কোচিং ও পরীক্ষা ফরম পূরন বাবদ বোর্ড নির্ধারিত ফি’র দ্বিগুন আদায়, শিক্ষার্থীদের অনুপস্থিতি ও অকৃতকার্য হলে এর জন্য টাকা আদায় করাসহ অসংখ্য অনিয়মের অভিযোগ রয়েছে সুপারিনডেন্টের বিরুদ্ধে। দ্বিতীয়ত, একই ফ্রিকোয়েন্সি সীমার মধ্যে প্রেরিত চ্যানেলের সংখ্যা বৃদ্ধি।\nগুগলের অ্যাডসেন্স একটি ব্লগে ট্রাফিক নগদীকরণের সবচেয়ে নির্ভরযোগ্য এবং নিয়মিত উপায়। এটি ফরেক্স ট্রেডিং সুবিধা ব্লগিংয়ের বেশিরভাগ ক্ষেত্রেই প্রথম আয় রোজগারের উৎস। পোর্টল্যান্ড সিমেন্ট দ্রুত শক্তকরণ। সাধারণ পোর্টল্যান্ড সিমেন্টটি এখনও ধীরে ধীরে কঠোর শক্ত হয়ে উঠছে: শুধুমাত্র 28 দিন পরে এটি ব্র্যান্ড শক্তি পৌঁছায়। এটি নির্মাণ কাজ এবং precast কংক্রিট পণ্য উত্পাদন slows।\nপরিকল্পিত প্রতিস্থাপন - এক মাস বা ফরেক্স ট্রেডিং সুবিধা প্রতি কয়েক মাস একবার লেন্স প্রতিস্থাপন নেট পাঠান নোড4একটি উত্তর জন্য অপেক্ষা!\nডেবিট ২0, ২6 ক্রেডিট 60 উপ অ্যাকাউন্ট "সরবরাহকারীদের সঙ্গে বসতি" দ্য নামান্তর লিঙ্ক পরিবর্তন overwite ক্লিক করার সময়। পুনঃনামকরণটি সাধারণত ওভাররাইটিংয়ের চেয়ে একটি ভাল ধারণা, বিশেষ করে যদি আপনি মূল অবস্থানটিতে পুনঃস্থাপন করার পরিকল্পনা করছেন যা এখনও সেখানে কিছু তথ্য থাকতে পারে বা নাও থাকতে পারে।


২৫ ফেব্রুয়ারি ২০১৮, ১৫:১৯\nঢাকা, ২৫ ফেব্রুয়ারি (জাস্ট নিউজ) : বিএনপির যুগ্ম মহাসচিব এডভোকেট সৈয়দ মোয়াজ্জেম হোসেন আলালসহ দলটির ৫০ নেতাকর্মীকে কারাগারে পাঠিয়েছেন আদালত।\nরাজধানীর পল্টন থানার নাশকতার একটি মামলায় রবিবার ঢাকা মহানগর হাকিম সাদবীর ইয়াছির আহসান চৌধুরী এ আদেশ দেন।\nএদিকে একই মামলায় ৮ নেতাকর্মীর রিমান্ড চাইলেও একদিন করে রিমান্ড মঞ্জুর করেছেন একই আদালত।\nকারাগারে পাঠানো উল্লেখ্যযোগ্য নেতাকর্মীরা হলেন, সৈয়দ মোয়াজ্জেম হোসেন আলাল, বিএনপি দলীয় সাবেক এমপি মোস্তাফিজুর রহমান ওরফে বাবুল, কামরুদ্দিন এহিয়া খান মজলিস, রাশেদা বেগম হিরা, এডভোকেট নেওয়াজ হালিমা আরলী প্রমুখ। কারাগারে যাওয়া ৫০ নেতাকর্মীর মধ্যে ২৬ জন নারী রয়েছেন।\nরিমান্ডে নেওয়া নেতাকর্মীরা হলেন, বিএনপির চেয়ারপারসনের উপদেষ্টা আবদুল আউয়াল মিন্টুর দেহরক্ষী হুমাউন কবীর, বিএনপি কর্মী মো. লিটন, খোরশেদ আলম, আবদুর রহিম হাওলাদার সেতু, ফারুকুজ্জামান জুয়েল, মো. রাসেল, আবদুল কাদের, ফয়সাল আহমেদ চৌধুরী।\nমামলার তদন্ত কর্মকর্তা পল্টন মডেল থানার উপপরিদর্শক (এসআই) আরশাদ হোসেন মামলার তদন্ত শেষ না হওয়া পর্যন্ত আলালসহ ৫০ নেতাকর্মীকে কারাগারে আটক রাখার আবেদন করেন। এছাড়া ওই আট নেতাকর্মীর ১০ দিনের রিমান্ড আবেদন করা হয়।\nশুনানিতে তারা বলেন, বেগম খালেদা জিয়া জেলে যাওয়ার প্রতিবাদে বিএনপির কেন্দ্রীয় কার্যালয়ের সামনে কালো পতাকা প্রদর্শন কর্মসূচিতে পুলিশ ভাঙচুর, জলকামান নিক্ষেপ করে। সেখান থেকে তাদের গ্রেপ্তার করা হয়। তাদের বিরুদ্ধে সুনির্দিষ্ট কোনো অভিযোগ নেই। পুলিশ যাকে রাস্তায় পেয়েছে তাকে ধরে এনে কোর্টে পাঠিয়েছে। আমরা ওই আট নেতাকর্মীর রিমান্ড বাতিলপূর্বক জামিন চাচ্ছি। আর অপর ৫০ জনের জামিন মঞ্জুরের প্রার্থনা করছি।


কার সঙ্গে লড়েছিলেন অক্ষয়? জানালেন নিজেই - RadioBanglaNet\nJune 13, 2021 June 13, 2021 RadioBanglaNet0Comments Actors\nRBN Web Desk: দেখতে-দেখতে ২৫ বছরে পা দিল ‘খিলাড়িওঁ কা খিলাড়ি’। ১৯৯৬ সালের ১৪ জুন মুক্তি পেয়েছিল অক্ষয় কুমার, রবিনা ট্যান্ডন, রেখা, গুলশন গ্রোভার অভিনীত এই ছবি। অন্যান্য গুরুত্বপূর্ণ চরিত্রে ছিলেন ইন্দর কুমার ও দেবেন বর্মা।\nতবে এই ছবির কেন্দ্রীয় আকর্ষণ ছিল অক্ষয়ের সঙ্গে ওয়ার্ল্ড রেসলিং এন্টারটেনমেন্টের কুস্তিগীর আন্ডারটেকারের লড়াই। এছাড়াও গোটা ছবি জুড়ে ছিল একাধিক দুরন্ত অ্যাকশন দৃশ্য। বক্স অফিসেও সাফল্য পেয়েছিল ‘খিলাড়িওঁ কা খিলাড়ি’।\nকিন্তু সত্যিই কি আন্ডারটেকারের সঙ্গে লড়েছিলেন অক্ষয়? ‘খিলাড়ি’ নিজেই এই প্রশ্নের উত্তর দিয়েছেন।\nইনস্টাগ্রামে আজ একটি মিম পোস্ট করেছেন অক্ষয়। তাতে লিখেছেন, ‘আন্ডারটেকারকে হারিয়ে থাকলে হাত তুলুন’। অক্ষয়ের নিজের ছবিও রয়েছে সেখানে।\nতবে অক্ষয় সেই পোস্টেই জানিয়েছেন যে ‘খিলাড়িওঁ কা খিলাড়ি’তে আন্ডারটেকারের ভূমিকায় অভিনয় করেছিলেন পেশাদার কুস্তিগীর ব্রায়ান লি।\n← চিঠিতে লিখলাম, আমাকে আর অনুষ্ঠান দেবেন না: সুমন\nঅতিনাটকীয়তা নিয়ে মুখ খুললেন সোনু →